text:
Na inicio di aña 2020 den e luna di januari, Diana y Walter Mosher, a muda pa Spaña door cu Walter a haya e oportunidad di haci un Master’s Degree den Digital Business na ESADE Business School. Esaki ta un programa cu tin un duracion di casi un aña, kiermen cu nan lo ta bek na Aruba pa fin di e aña aki. E pareha a cuminsa ‘date ‘ 11 aña pasa y nan ta hopi compatibel y aventurero di curason, cu a yuda nan yega hopi meta hunto. Nan dos ta balora experiencianan y semper a purba di pone como un prioridad den nan bida, y asina a logra bishita hopi caminda den e 8 añanan cu nan tin casa. Diana ta un influencer riba Instagram cu su pagina ‘Dwanderess’ y hunto cu su mama, Ana Conliffe, ta e propietarionan di Rejuvenate Medi Spa na Aruba.
IMPACTO COVID-19
Diana ta kere cu mescos cu pa hopi hende, e no ta algo facil di experiencia e pandemia aki, principalmente Spaña cu a wordo cataloga como un di e paisnan cu e restriccionnan mas fuerte mundialmente. E tabata hopi dificil pa nan y no por a sali di cas pa 49 dia largo sino ta pa cumpra groceries. Tambe e ‘uncertainty’ di e consecuencianan pa su negoshi a hacie mas dificil. Entre su plannan e tabatin pa probecha biaha rond di Europa y tambe e tabatin un biahe planea for di october aña pasa, pa bay Hapon su Cherry Blossom Season na maart. Apart di esaki manera el a menciona, cu e impacto di e situacion pa nan negoshi no ta algo facil, y den caso di Walter e no por a experiencia e programa di scol mescos cu e lo tabata planea, ya cu nan a switch pa un experiencia online, cu no ta mescos cu ora bo ta fisicamente presente. Nan ta spera cu na juni, e programa lo start bek den persona. Walter cu ta un persona cu gusta practica deporte pafo, a haye basta duro p’e ta cera paden cas. Prome cu e pandemia nan tabata disfruta hopi di conoce Barcelona y cera amistadnan nobo, cual cu nan no por a sigui haci. A pesar di e ‘confinamiento’ nan rutina diario no a cambia hopi, ya cu for di momento cu nan a bin Spaña nan a cuminsa traha for di cas. Solamente den weekend nan tabata bay les ya cu Diana ta haciendo un Postgraduate den Digital Marketing y nan horario tabata mescos. Den siman nan tabatin e rutina di traha y studia caba for di cas. Pa mantene nan mes activo ambos a haci hopi yoga den cas y diferente training via youtube, etc.
‘DWANDERESS’
Diana su pagina riba Instagram ‘Dwanderess’ semper tabata mas enfoca den duna tips pa biaha cu informacion specifico di adres y e miho luganan pa bishita, pero e no tabata conta hopi di su bida personal. Den e periodo aki el a cambia esaki y el a cuminsa bira mas personal den su captions purbando di conta con e tabata ‘coping’ cu e situacion, y purbando di duna tips di locual tabata yud’e sinti miho. Dwanderess a purba di ‘spread’ un tiki di positivismo cu hopi biaha e mes tabatin mester di dje y cu el a pensa lo por a yuda otro hende tambe. El a cuminsa cushina y share e recetanan riba su stories, cu el a enjoy hopi y haya hopi bon feedback di su followers. El a bin tambe cu e idea di duna un tiki ‘value’ y siña su audiencia algo nobo. Asina Diana a cuminsa host un series di LIVES cu expertonan den diferente topico manera; tips di fotografia, tutorial di makiyahe, bienestar mental, yoga, cooking/cocktails class, pinterest marketing, etc…
Bo ta sinti cu bo ta logrando bo meta como influencer?
Mi ta kere esaki ta mas un pregunta subhetivo, pasobra mi no ta sinti cu mi tin un meta como influencer especifico. Mi ta enjoy saca potret y comparti esaki cu mi followers, cu e intencion pa nan sa unda pa bay of haci mas facil ora nan planea nan trips. Ora mi haya feedback di con nan ta sinti inspira door di mi pagina of duna mi danki pa comparti e informacion especifico, e ta sinti hopi gratificante y eynan mi ta sinti cu mi ta haciendo algo bon. E otro momento cu a pone mi sinti hopi orguyoso ta ora mi a wordo acerca door di CEDE Aruba pa comunica e iniciativa di e “Happy to Give Back” pa recauda fondo pa yuda e personanan den necesidad door di COVID-19 na Aruba. Mi tabata hopi feliz di por a yuda Aruba den e momentonan aki y ora mi a comparti esaki riba mi pagina, mi a haya hopi bon feedback di mi followers y nan a bisa mi cu nan lo bay haci donacion.


c: text/html

text:
Meditashon Trasendental i Salú
Hopi dòkter i profeshonal di salú ta praktiká Meditashon Trasendental nan mes i ta rekomend'e na nan pashèntnan.
Tur kaminda den e paginanan aki bo por lesa pregunta i kontesta ku dòkter tokante un kantidat amplio di kondishonnan médiko. Pruebanan sientífiko ku ta kompará direktamente Meditashon Trasendental ku otro programanan a saka ‘fo ku e ta mas efektivo den trese den bida diario di un manera duradero i pa tempu largu, relahashon i redukshon di hormon di strès i mas efektivo den promové un bida saludabel largu.
"I learnt TM 25 years ago and without doubt it is the best thing I ever did. I have no idea how I would have managed as a full time GP without this technique to reduce stress and charge up my batteries. I have seen literally thousands of people gain benefit from TM and recommend it without hesitation."
Dr Elizabeth Young, GP
Re-establesé balansa i salú normal
Ultimo desaroyonan riba tereno di salú konstantemente ta ofresé nos e solushon mas nobo pa salú. Pero tin un solushon hopi simpel pa tur asuntu di salú: permití inteligensia interior di e kurpa hasi lokual e por pa re-establesé balansa i un salú normal bon. Sosiegu ta laga e mekanismo natural di e kurpa pa sanea, funkshoná kompletu. Ora nos no haña sosiegu sufisiente profundo, e kurpa tin tendensia di funshoná malu i problemanan relashoná ku strès ta surgi. Nan a estimá ku 80% di tur bishita di dòkter ta pa problemanan relashoná ku strès. Meditashon Trasendental ta duna un estado di sosiegu profundo ku ta disolvé di un manera natural hasta strès duru pegá i kansansio, i asina yuda rehobenesé e kurpa i mehorá funshonamentu di e serebro.
Mas aleu ku relahá. Di mihó salú pa kresementu personal
Meditashon Trasendental ta relahá, pero e ta muchu mas. E ta un kombinashon úniko di relahashon profundo huntu ku konsiensia ekspandé. E estado aki di "sosiegu alerto" ta hasi Meditashon Trasendental diferente for di otro téknikanan di relahashon i aktividatnan di aliviá tenshon manera ehersisio i músika. Despues di meditá, meditadornan di MT ta raportá ku nan ta sinti nan kalmu, klaro i energétiko, hopi paresido na e manera ku bo ta sinti riba bo mihó dia. Meditashon Trasendental por yuda krea e eksperensia ei durante hinter dia, tur dia. Meditashon Trasendental por ta util pa manehá un kantidat amplio di kondishon ku komúnmente ta relashoná ku strès, manera migrèn, úlsera, preshon haltu, angina, astma, hansha, insomia i uso eksesivo di alkohòl, sigaría i droga no-preskribí. Ku práktika diario di Meditashon Trasendental, un salú vibrante ta desaroyá den mente, kurpa i emoshon, hibando na mas goso, felisidat i éksito.

robotstxt: allowed

filter: keep


text:
Abuso emocional por causa un impacto profundo ariba un mucha y su efectonan ta pa bida largo. Abuso emocional ta ora un adulto den cuido di e mucha ta keda sin duna e mucha cariño, amor, calor of atencion cu e tin mester pa su desaroyo social-emocional.
Abuso emocional tambe ta incera abuso verbal, caminda e mucha ta wordo grita, humilia y insulta constantemente. Abuso emocional por laga un mucha sinti cu e no tin balor y cu niun hende no ta stim’e y e impacto negativo aki tin su efecto riba e bida completo di un mucha.
Actonan di abuso emocional di mucha:
Con pa señala abuso emocional di mucha?
Ora un mucha ta wordo abusa emocionalmente por reconoce esaki na cierto señalnan. E señalnan por ta varios y ta diferencia pa cada mucha y su situacion specifico. E ta importante pa semper tene cuenta cu tin e posibilidad cu e señalnan aki no semper ta duna indicacion cu tin abuso emocional di mucha andando y cu esakinan por a wordo causa door di otro motibonan. Pa es motibo semper mester keda alerto y no keda keto pa busca ayudo of conseho di nos profesionalnan. Paso cu e accion corecto bo por salba un bida.
Señalnan di abuso emocional:
Si bo ta sinti como mayor of cuidado di mucha cu bo mester di guia y sosten pa cu cuido y lantamento di mucha por tuma contacto cu Tienda di Educacion na 161.
Si bo ta un mucha of un hoben cu tin mester di guia of conseho tuma contaco cu Telefon pa Hubentud na 131.


text:
Manera cu ta conoci Aruba tin un reto enorme cu e forma con ta trata cu sushi. Dump Parkietenbos mester tabata cera pa añanan caba pa diferente motibo critico ambiental y pa salud. Como un fase transitorio di remediacion di dump a inicia cu e proceso di empaketa sushi den locual ta yama ‘bales’. E bales nan aki yena cu sushi di cas ta wordo dera na Sero Teishi, pa asina reduci e cantidad di desperdicio cu ta deposita na dump Parkietenbos cu 70%. Esaki ta evita cu e sero di dump Parkietenbos ta sigui crece, cu tur e consecuencianan negativo cu esaki tin cu ne pa nos medio ambiente, naturalesa y salubridad publico.
Ta importante pa accentua cu deramento di e empakenan cu sushi mester cumpli cu norma nan pa cu nos medio ambiente, naturalesa y calidad di aire unda cu mensulamente test nan ta wordu haci. Den e fase transitorio ta sigui busca mihor alternativa, ta semper trata na mehora e situacion y anda cu sushi na e mihor forma posibel.
Na februari riba invitacion di Minister Marisol Lopez – Tromp, un reunion a tuma lugar cu Stichting Parkietenbos y a trata preocupacionnan di e fundacion. Un di e preocupacionnan cu e fundacion a trece dilanti e tempo ey tabata e situacion di holor insoportabel na Sero Teishi.
A tene diferente consulta durante di e ultimo 6 lunanan aki y a mehora e forma cu ta dera e empakenan enormemente. Di e forma aki ta mehora e situacion y e calidad di aire den e area. Esaki juez a reconoce y a indica tambe den veredicto recientemente. Pues awo ta mira cu a duna oido na e preocupacionan.
Juez ta reconoce adelanto enorme na Seroe Teishi
Manera cu ta conoci Aruba tin un reto enorme cu e forma con ta trata cu sushi. Dump Parkietenbos mester tabata cera pa añanan caba pa diferente motibo critico ambiental y pa salud. Como un fase transitorio di remediacion di dump a inicia cu e proceso di empaketa sushi den locual ta yama ‘bales’. E bales nan aki yena cu sushi di cas ta wordo dera na Sero Teishi, pa asina reduci e cantidad di desperdicio cu ta deposita na dump Parkietenbos cu 70%. Esaki ta evita cu e sero di dump Parkietenbos ta sigui crece, cu tur e consecuencianan negativo cu esaki tin cu ne pa nos medio ambiente, naturalesa y salubridad publico.


text:
Presentashon partisipashon dor di CAOP den koperashon ku CGOA
Willemstad, 6 desèmber 2019 – Djaweps dia 5 di desèmber 2019, ’Centrum Arbeidsverhoudingen Overheidspersoneel’ (CAOP) den koperashon ku ’Centraal Georganiseerd Overleg in Ambtenarenzaken’ (CGOA) a hasi un presentashon tokante di partisipashon di trahadó. E seshon dinámiko i interaktivo aki a wòrdu presentá dor di Marco Sikkel i Alphons de Lange. Tur dos ta empleá na CAOP i tin hopi aña envolví den e desaroyo di partisipashon di trahadó entre otro aki na Kòrsou.
E presentashon aki ta e promé di un seri di enkuentronan plania tokante e tema “trabou signifikativo”. Trabou ta haña entre otro mas nifikashon si trahadónan por tin influensia riba nan esfera di trabou, e fasilidatnan na trabou i e tomo di desishon di e organisashon kaminda nan ta laborá. CAOP ta konektá sensia ku maneho i práktika i tin komo meta duna un aporte na komunidat kaminda hende por hasi un trabou signifikativo.
E seshon a wòrdu asistí dor di representantenan di e sindikatonan ku ta representá trahadónan den sektor públiko, miembronan di e Konseho Sosial Ekonómiko (SER), ámtenarnan di diferente ministerio i otro interesadonan.
Partisipashon ta trata e manera kon por envolví trahadónan den e tomo di desishon den nan organisashon. Durante di e presentashon CAOP a duna atenshon na e diferente formanan di partisipashon, ku ta esun direkto, indirekto i esun eksterno.
Mirando e grupo di enfoke, ku ta gobièrnu, CAOP kier a sondia si tin nesesidat pa tin prinsipalmente e partisipashon indirekto. Esaki tambe lo por ta e promé stap pa yega na trabou signifikativo. Den enkuentronan benidero lo amplia mas riba e tópiko aki.
E presidente di CGOA, prof. dr. ing. Valdemar Marcha a sera e enkuentro aki bisando ku e presentashon tabata hopi informativo kaminda tabata tin un diálogo ku por wòrdu mira komo un promé stap den direkshon di partisipashon real i efektivo.
Pa e Presentashon i Spich klek aki
Riba e potrèt: CAOP i partisipantenan


text:
Gobièrnu di Kòrsou [TUMA NOTA]: Entrante djárason, 13 di yanüari 2021, tin algun ahuste di medidanan di prekoushon pa Covid-19 na Kòrsou. Transporte públiko ta kore te 10’or di anochi.
Gobièrnu di Kòrsou
[TUMA NOTA]: Entrante djárason, 13 di yanüari 2021, tin algun ahuste di medidanan di prekoushon pa Covid-19 na Kòrsou. Transporte públiko ta kore te 10’or di anochi.
Transporte publiko ta kore te 1O’or di anochi
Entrante djarason,13 diyaniiari 2021,tur transporte publiko por kore te 10’or di anochi.
Si bo ta eherse un funshon vital ita depende di transporte publiko, tene kuenta ku e kambio aki durante e
periodo diToke de Keda.


text:
Antonio Croes
Mi a lucha e bon lucha, mi a termina e careda, mi a warda e fe; den futuro ta warda pa mi e corona di...
Ramon B. H. Pourrier
ā SEÅOR ta hiba gusto den esnan cu ta temāE, den esnan cu ta spera riba Su misericordiaā. Psalmo 147;11 Cu inmenso tristesa, pero agradecido pa e...
Dominico Antonio Klepper
āNa paz lo mi bai drumi y sosega, pasobra ta Abo so, Oh SeƱor, ta haci mi biba den seguridadā (salmo 4:8) Conforme cu boluntad di Dios...
Andelinda Vrolijk-Rozzenberg
Den nomber di cada un di nos, nos ta pidi Papa Dios habri porta di Shelo y ricibi nos Querida Mama y dune su...
Emma Angelica Kock – Craane
āCerca Dios so mi alma ta na pas, ta di DjāE mi salbacion ta bin.ā Salmo 62:1 Agradecido pa tur locual el a haci y...
Diana Alicia Vrolijk-Luidens
āSeƱor ta mi wardador, miān tin falta di nada Den cunucu di yerba berde e ta ponemi sosega. E ta hibami na awa trankil, Pa mi bolbe...
Mi bista fiha padilanti, perdi den pensamento. Mi no ta wak rond, y ta...
A yega e ora pa bisa Carl AndrƩ Ernst Rijsdijk ayo. Esaki a sosode, manera cu ela dicidi, den circulo intimo riba 19 maart 2020.
āSeƱor ta mi wardador, miān tin falta di nada, Den cunucu di yerba berde...
Cu dolor na nos curason, nos ta anuncia fayecimento di nos ser stima: Belinda Francisca Lopez *29-10-1943 - ā 25-03-2020 En conecion cu e situacion actual cu nos...
Cu inmenso dolor pero gradici na Dios pa su bida, nos ta anuncia fayecimento...
Conoci tambe como: Kid Godoy *18 februari 1931 - ā 22 maart 2020 Na nomber di su: Esposa: Magaly Castro Salcedo ā Godoy Yiunan: Yvonne & Ricardo Fortin...
” SeƱor ta mi wardado, lo mi no tin falta di nada”
A bay sosega den reino di SeƱor Sra. Myrna Loretta HIJMERING-DOES (mihor conoci como Miertje, Mimi, Shon Mi) Viuda di Tonie Hijmering Na nomber di su yiunan stima:...


text: Dialuna anochi a drenta informe di un accidente cu hende herida na e cruzada di Palm Beach, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda un auto di huur a cruza sin para y duna preferencia na un Kia Rio cu tabata tin preferencia bayendo nort riba e caminda di Sasaki. E impacto tabata asina fuerte cu hopi daño material y cu 4 hende herida. 2 Ambulans a presenta y a atende e 4 heridonan y a transporta 2 di nan pa hospital.


text:
Aeropuerto Ca Mau
Aeropuerto Ca Mau (Sân bay Ca Mau) ta e aeropuerto di Ca Mau, Vietnam ku ta situá na parti nort di Ca Mau, 2 kilometer di Willemstad. E aeropuerto tin servisio pa Ho Chi Minh City. Aeropuerto Dong Hoi tin un solo pista di direkshon 09L/27R ku un largura di 1.500 meter i 45 meter di hanchura.
Na aña 2008 un terminal nobo a habri ku un kapasidat di 0,5 mion pasahero pa aña, ekipá pa tur tipo di avion. Ku e terminal nobo akí e aeropuerto ta purba mantené su bon reputashon riba tereno di efisiensia, komodidat i seguridat.


text:
Mishon di Justitiele Jeugdinrichting Curacao, JJIC
Reedukashon di hóben dor di:
E JJIC ta mantené e modèl sosiológiko. E tres aspekto mas importante ta:
Kada hóben ta haña un programa di guia. E aserkamentu holistiko ta dirigí riba mehorashon di e bienestar físiko, sosial, spiritual, material i kultural di e hóben. A base di e problema di komportashon, JJIC ta apliká diferente intervenshon i método.
Vishon
Den 2020 JJIC ta un instituto di korekshon seif, eksitoso basá riba norma akseptá internashonalmente. Den un ambiente pedagógiko sano ku ta motivá e hóbennan i personal pa hasi nan máksimo esfuerso, JJIC ta realisá e siguiente metanan:
Den e Ministerio di Hustisia nobo lo transladá tarea di GOG pa JJIC. Na 23 sèptèmber 2009 Konseho di Minister a aprobá e plan di organisashon pa GOG.
E JJIC ta un instituto pa reedukashon residensial. E ta dirigí na mehorashon di e futuro di hóben di Antia Hulandes i Aruba anterior di dies aña òf mas ku hues a pone den un internat. E medidanan ta ‘ondertoezichtstelling OTS’, medida penal, TBR i un medida PIJ( den kual ta pone e hóben den un instituto pa hóben). E medida PIJ a remplasá TBR pa hóben.
Prinsipio di JJIC
Tur hóben tin derecho di haña formashon, tur mayor tin derecho pa haña guia den esei.
E JJIC ta yuda hóben, ku problema di komportashon serio, pa usa nan oportunidatnan pa hiba un bida akseptabel den komunidat. Den e konteksto aki, e personal di JJIC ta yuda i trata e hóben ku motivashon.
E JJIC ta ofresé hóben tratamentu residential i ayudo obligatorio komo parti di un trayekto di kuido mas largu. E JJIC ta implementá intervenshon den un krísis den e instituto, diagnósis, edukashon i tratamentu.
Hóben ku medida OTS, TBR i PIJ i di pre detenshon ta keda den JJIC. Ku esaki nos ta kontribuí na e seguridat di komunidat i e hóben.
Justitieel Jeugdinrichting Curaçao (vroeger GOG)
Adres : Kaya Brudernan van Dongen 1
Tel: +5999 7377933
Fax: +5999 7368446
Website: http://www.jjic.org
E-mail: dienstgog@gmail.com


text:
Kompetensia liber i no distorshoná
Fair Trade Authority Curaçao (FTAC) ta para pa kompetensia liber i no distorshoná. Esaki ke men ku kompetensia entre empresa no ta distorshoná i esnan nobo por drenta e merkado sin restrikshon inenesario.
Entrante 1 di sèptèmber 2017 ta prohibí pa restringí kompetensia. FTAC ta tuma akshon kontra kompania ku ta distorshoná kompetensia.Lesa mas aserka di FTAC
último notisia
- FTAC i Minister di Asuntunan Ekonómiko ta renobá akuerdo di maneho
- SINUSTA ta terminá palabrashon di preis kolektivo despues di intervenshon di FTAC
- FTAC ta intensifiká su strategia di mantenshon di lei
- Resultado di e investigashon “Gastunan di transakshon bankario partikular” ta disponibel na Papiamentu
- Koperashon entre FTAC I FpK ta resultá den rapòrt tokante komparashon di preis di produktonan bankario
último publikashon
- SINUSTA ta terminá palabrashon di preis kolektivo despues di intervenshon di FTAC
- FTAC ta intensifiká su strategia di mantenshon di lei
- Resultado di e investigashon “Gastunan di transakshon bankario partikular” ta disponibel na Papiamentu
- Koperashon entre FTAC I FpK ta resultá den rapòrt tokante komparashon di preis di produktonan bankario
- Lista di chekeo relashoná ku kompetensia inhustu na destaho


text:
Den kuadro di nos tarea pa informá, eduká i empoderá nos konsumidónan, Fundashon pa Konsumidó konstantemente ta fasilitá informashonnan relashoná ku preis i servisio aki na Kòrsou. Mirando e echo ku awendia mayoria di nos ta hasi uzo di un smartphone, den luna di aprel Fundashon pa Konsumidó a pasa i anotá un kantidat di 58 modèl di smartphones na 8 diferente establesimentu. E establesimentunan aki ta: Omni, Boolchands, Multi Tronics, Fone Zone, Connection, La Curaçao i Phone House 1 i 2. Markanan ku a keda anota ta Samsung, Apple, LG, Huawei, BLU i CAT.
Ku e komparashon di preis aki Fundashon pa Konsumidó ta fasilitá konsumidónan den nan proseso pa un kompra konsiente.
Boolchands ta mihó surtí
Di e 8 establesimentunan ku Fundashon pa Konsumidó a pasa i anotá preis, Boolchands ta resultá esun mihó surtí. Nan tin un total di 23 modèl di e 58 modèlnan ku a keda pre selektá. Connection ta tin un kantidat di 20 modèl di telefòn i Multi Tronics ta tin 19.
Mas ekonómiko
E establesimentu ku tin mas artíkulo na un preis mas ekonómiko ta Connection. Di e 23 modèlnan di telefòn pre selektá, nan tin un kantidat di 19 na un preis mas kumbiniente, kompará ku e otro establesimentunan.
Diferensia di preis
Durante di e anotashon di preis aki, Fundashon pa Konsumidó a konstatá un diferensia grandi di preis entre e diferente establesimentunan i produktonan. Por ehèmpel, un Samsung Galaxy S6 Edge di 32 GB ta kosta na Connection fl. 800,- i na Multi Tronics e mesun modèl aki ta kosta fl. 1050,-. Esaki ta un diferensia di fl. 250,-.
E diferensia di mas grandi ku a keda konstatá ta den e marka Apple. Un iPhone 7 plus di 256 GB ta kosta na Connection fl. 1950,- i na Boolchands esaki ta kosta fl. 2649,- kual ta un diferensia di preis di fl. 699,-.Algu remarkabel ku a sali for di e anotashon di preis aki ta e kantidat di GB i nan preis na e diferente establesimentunan. Por ehèmpel: un iPhone 6S di 32 GB ta kosta na Boolchands fl 1499,- siendo ku na Connection i Fone Zone, un iPhone 6S ku un kapasidat di 64 GB ta kosta mas barata ku un di 32 GB na Boolchands.
Ta sumamente importante pa bo hasi bo kompra na un manera konsiente i responsabel. Kompará preis di e produkto ku bo ke kumpra na diferente establesimentu promé ku bo kumpra esaki. Tambe ta konsehabel pa bo ekipá bo mes ku konosementu di e marka, modèl i tambe e posibilidatnan ku esaki ta brinda bo. Asina bo por evaluá kua telefòn ta kuadra mas ku bo nesesidat i personalidat.


text:
E paisnan den Reino pa basta tempu ta prepará nan mes riba e posibilidat di un eventual migrashon masal for di Venezuela, pa motibu di e krisis humanitario ku ta tuma lugá einan. Nos a prepará riba gruponan grandi ku simultaniamente lo a yega nos islanan. Gobiernu di Korsou a konstata ku serka nos e migrashon masal si a tuma lugá for di 2016, pero den un forma sekreto no hopi visibel pa bista. Nan no a bini den gruponan grandi.
Venezolanonan ku pèrmitnan kaduká no a regresá nan pais, Venozolanonan ku a yega komo turista a keda Kòrsou i no semper a mira botonan ku a bini regularmente ku tripulantenan indokumentá. Tasashonnan basá riba investigashonnan inisial, ta duna un indikashon ku aktualmente tin un populashon di minimal 4000 te ku 6000 Venezolano na Kòrsou sin papelnan d i estadia. E hendenan aki ta biba i traha na Kòrsou den un forma ilegal. Banda di esei tin kasonan di trafikashon humano, trafikashon di droga i arma. Gobièrnu ta prekupá pa e konsekuensianan negativo di e populashon di hendenan ku ta biba ilegal riba Kòrsou di komunidat pa loke ta trata merkado laboral, seguridat sosial, kuido mèdiko i enseñansa.


text:
AMSTERDAM - Rijksinstituut voor Volksgezondheid en Milieu (RIVM) na Hulanda a raporta un aumento drastico di casonan nobo di COVID19. Entre diaranson y diahuebs mainta, a registra 9737 caso positivo. Un dia prome e cifra tabata 7128. Pues un aumento di mas di 2 mil caso den 24 ora. E ultimo cifra tambe ta un poco mas halto cu e promedio di e siman atars. Esey ta riba 7700 caso positivo riba un dia. E cantidad di morto a aumenta cu 85. Esey no kier men si cu esaki ta e cantidad di persona cu a muri di COVID19 den e ultimo 24 ora. Ora un pashent fayece di COVID19, e ta wordo registra despues. Diaranson, a registra 175 morto di COVID19. Esey tabata 152 diamars.
DEN HAAG – Hulanda tin e intencion – maske hopi ambicioso pero perfectamente realisabel si tin bon coordinacion – pa Aruba y henter e parti Caribense di Reino ta full vacuna contra e “Virus di Corona” no mas tarda cu fin di Juni 2021. Asina secretario di estado Hulandes Blokhuis, a indica na minister plenipotenciario pa Aruba na Hulanda Guilfred Besaril como parti di e combersacion riba e programa di vacunacion cu ta inicia 15 di februari 2021 na Aruba y otro islanan di Caribe Hulandes. E noticia aki segun Minister Besaril, ta sigur un primicia cu no solamente ta duna Pueblo di Aruba un empuhe positivo den su lucha contra e pandamia, pero ademas ta brinda nos Isla e perspectiva necesario den su esfuerzo di recuperacion economico.
DEN HAAG – Parlamento di Hulanda (Tweede Kamer) a aproba implementacion di Toque de Queda entrante diasabra awor, pero cuminsando 9’or di anochi envez di 8:30pm. Mayoria di Tweede Kamer a vota pro diahuebs despues di un debate riba e tema, y gabinete demisionario Rutte III a bay di acuerdo cu e cambio aki. Esaki kier men cu entrante diasabra, tur hende (cu excepcion di casonan special) mester keda paden di 9’or di anochi te 4’or y mei di mainta. Segun Mark Rutte, haci e TDQ mas laat cu 9’or no tabatin sentido. E medida mas drastico aki, ta pa combati e variante nobo di e virus Covid19. Potret cortesia ANP.
AMSTERDAM – E aeroliña KLM ta elimina 1000 empleo mas, riba e cantidad di 500 previamente anuncia. Asina fuentenan ta comparti cu e portal Hulandes Telegraaf diahuebs. E ta un declaracion di e presidente Pieter Elbers na un reunion virtual cu trahadonan. E reduccion specifico lo ta 500 di cabina, 100 piloto y 400 trahado na tera. Tur esaki debi na e medidanan cu recientemente a keda anuncia pa gobierno Hulandes contra e pandemia di Covid19. E cantidad di trahado cu mester bay, lo por aumenta despues di diabierna ora cu e medidanan nobo drenta na vigor, specificamente, exigencia pa double test negativo contra Covid19 prome cu buelo. Cu e medida aki, KLM lo tin cu tene 61 avion na tera. KLM a reduci su personal caba cu 5000 trahado durante e pandemia.
SCHIPHOL – KLM ta stop buelonan di distancia largo cu tanto pasahero y carga entrante diabierna. Esaki e aeroliña a anuncia diaranson despues cu gabinete demisionario Rutte a anuncia medidanan specifico extra. Un di e medidanan cu ta afecta e aeroliña ta e hecho cu mester tuma dos test pa biaha bek, cu por tin impacto riba nan personal di cabina. Ademas a prohibi biahamento pa cierto destinacionan di destinacion largo manera Sur America, Cabo Verde y Sur Africa. Esaki debi na e brote di e variante di e virus Covid19.
DEN HAAG – Pendiente aprobacion di Tweede Kamer, Gabinete demisionario Rutte III ta introduci un Toque de Queda (TDQ) e fin di siman aki pa combati Covid19. Ademas ta introduci un prohibicion di biahe di cierto destinacionan manera Gran Brittania, Sur Africa y Sur America. Tambe ta reduci cantidad di persona pa bishita na 1 pa famia, y reduccion di cantidad na entierro di for di 100 persona te na 50 persona.
DEN HAAG – Ex secretario di estado di Asuntonan Social y Trabou Bas van ‘t Wout ta bira e minister nobo di Economia, reemplasando Eric Wiebes cu siman pasa a entrega su retiro per direct ora cu Gabinete Rutte III a entrega su retiro. Rey Willem Alexander diaranson mainta a dune su retiro cu honor (na ‘t Wout) di su funccion anterior y a huramenta su persona diaranson mainta mesora tambe den su funccion nobo na Palacio Noordeinde.


text:
ORANJESTAD – Diasabra awor 14 di December pueblo henter ta invita pa e oportunidad unico pa sinti kiko ta pa duna algo cu abo no tin mester mas na un mucha cu si tin mester.
Subway den nomber di MiMami ta desea pa extende un invitacion cordial na henter pueblo di Aruba pa e “Toy Drive” cual lo tuma lugar Diasabra awor entre 10’or di mainta y 6’or di atardi na Cas di Cultura. E iniciativa aki ta entre otro pa concientiza nos comunidad di e importancia di duna, especialmente na esnan di menos recurso, justamente durante un periodo asina importante y bunita manera December.
Subway ta hasi un yamada pa e causa noble aki; ban uni y di e forma aki yuda colecta mas coi hunga cu ta possibel pa asina nos por duna un mucha cu no lo a haya nada pa pasco un regalito y hasi su curazon contento.
Con bo por yuda? Na cas nos tur tin coi hunga cu nos muchanan no ta haci uso mas di dje. Collecta esaki nan hunto cu bo yiunan y laga nan tambe forma parti di e proceso aki pa asina nan sinja e importancia di duna y balora. Alabes e lo ta un momento agradabel entre major y yiu. Hunto e ora tambe por bin drop e articulonan diasabra awor na Cas di Cultura entre 10:00am y 6:00PM. Lo bai tin un kerstboom chiquito unda cu e mucha por scirbi un deseo pa e mucha cu lo ricibi un regaldo.
Hunto cu bo ayudo Subway den nomber di MiMami kier trece e Christmas Spirit den mas hogar posibel na Aruba door di haci un mucha contento cu un regaldo pa pasco.
“Kindness is a gift. Everyone can afford to give”


text:
Puerto Rico: Gobierno kier refugiadonan na campamento oficial
Secretario di Estado di Puerto Rico , Elmer Roman, a urgi e refugiadonan na varios municipio di sur di e isla pa nan move...
Cuba: Presidente ta confirma descentralisacion di economia urbano
Presidente di Cuba, Miguel Diaz-Canel, a confirma cu for di 2020 e plannan economico āno lo yega for di aribaā, y e trahadonan lo...
Congreso Colombiano ta aproba participacion di ex-FARC den bida politico
(ElTiempo).- E participacion den politica di e ex-guerrilleronan di Farc, e tema mas polemico di e husticia pa e actornan di e conflicto arma,...
Den 23 aƱa lo tin mas hende grandi cu adolescente na Latino America
E Comision Economico pa America Latino y Caribe (CEPAL) a informa cu despues di diferente analisis, nan ta spera cu den 23 aƱa y...
Latino America: Vietnam kier aumenta comercio y inversion den region
Cu animo pa motibo cu Latino America tabata e region unda mas a crece su gestion comercial den e prome cinco luna di e...
Ex- presidente di parlamento Ramos Allup candidato presidencial di oposicion
Ex-presidente di parlamento di Venezuela Henry RamosĀ Allup, lo ta e candidato cu partido Accion Democratica lo bay presenta den unĀ posibel proceso di eleccion primario...
Argentina: Macri ta celebra acto multitudinario faltando 8 dia pa eleccion
āHunto nos tin futuro y nos lo bolter e eleccion.ā Esaki tabata e mensahe central cu e mandatario den e denomina āMarcha di miyonā,...
Colombia a rechasa 70 stranhero pa no cumpli cu reglanan di bio-siguridad
Por lo menos 70 ciudadano stranhero a wordo rechasa na Colombia desde 1 di october ultimo te e fecha pa no cumpli cu protocolnan...
Eleccion na Honduras: di resultado cuestiona te disturbio serio
Honduras dentro di un par di dia a converti den un caos cayehero. Durante tres dia, e candidato di e Alianza di Oposicion contra...
Mexico: Cantidad di morto por aumenta den e graf mas grandi descrubi na Jalisco
Instituto Jalisciense di Ciencia Forense a duna un informacion nobo di e graf na unda tabatin 119 saco cu e resto di al menos...


text:
E rey Maha Vajiralongkorn, cu lo tin su coronacion durante un ceremonia elabora diasabra awor, a anuncia cu el a casa cu su consort, e general Suthida Vajiralongkorn Na Ayudhya. E reina su nomber lo ta Queen Suthida. E rey Maha Vajiralongkorn ta hereda e trono di su tata, rey Adulyadej, cu a fayece october 2016. E ta un tradicion cu ta warda un periodo largo prome cu corona e rey nobo.
E reina nobo di Thailand ta un ex general militar, cu tabata un bodyguard di e rey durante hopi aña. Pero e noticia di su matrimonio a cay como un sorpresa pa e publico tailandes, y nan no a revela mucho informacion tocante e evento aki, incluso ki tempo y unda el a tuma lugar. Segun un declaracion di e palacio, e pareha a casa ‘legalmente’ y di acuerdo cu e tradicion real. Reina Suthida tabata un stewardess na Thai Airways International y ta e di cuater esposa di e monarca di 66 aña.
E stacionnan di television tailandes a transmiti e orden real hunto cu un video di Suthida, bisti den un shimis ros palido, drumi abou dilanti e rey entregando un teblachi cu flor y joss sticks. Reina Suthida di 40 aña di edad a ricibi regalonan en cambio na e ocasion aki. E pareha a firma un certificado di matrimonio, cu a ser firma tambe pa e ruman di e rey, princesa Sirindhorn. E prome minister Prayuth Chan-ocha y alto funcionarionan tambe a asisti na e ceremonia.


text:
Parlamentario Sue-Ann Ras (MEP) no tin miedo di cuestiona coleganan den fraccion. “Nos como sociedad tin cu ta mas critico, y nos como parlamentario mester educa pueblo enbes di lastra otro den lodo na parlamento.”
Combersando cu Sue-Ann Ras, parlamentario di fraccion di MEP, Bon Dia kier a haya sa con e status un bes mas ta cu e plan di crisis social na Aruba cu gobierno a institui y aparta un suma pe, manera nos a publica anteriormente.
Pero mirando cu no tin bon bista riba esaki te ainda, nos a combersa cu e parlamentario riba e rol importante cu educacion tin pa lanta un pueblo critico, como tambe e rol importante cu parlamentario tin pa duna data na prensa cu por comparti esaki cu comunidad. “Parlamentarionan mester ta ekipa pa educa pueblo riba kico ta e tendencia andando den sociedad contemporaneo.”
69% di poblacion riba nivel di mavo bay abou
Loke sra. Ras ta bin ta señalando pa hopi tempo y ta un preocupacion grandi ta cu e sistema di enseñansa no ta traha optimalmente. Esaki mirando tendencianan estadistico manera e echo cu segun CBS, den 2010 un 69% di poblacion di Aruba ta educa na nivel di Mavo, scol basico of no tin scol mes.
Esaki segun sra. Ras ta contribui na e manera con ‘nos hendenan ta bay tras di fake news’. E parlamentario ta señala tambe na e manera con ora personanan mira of lesa cosnan riba medionan social, ta acepta tur cos como realidad sin cuestiona. Den esaki sra. Ras ta wak su rol como parlamentario uno unda mester enfoca riba busca documentacion y cifranan cu por mustra kico ta e realidad cu nos isla ta biba.
“Unabes bo cuminsa traha bon riba educacion, bo ta wak cu hopi otro cos ta cuminsa drecha. Nos mester enfoca riba crea hende critico. Nos mester tin hende cu ta analitico y ta busca pa sa mas. Un ehempel como parlamentario mes ta si mi partido bin cu un ley y ami ta simplemente aproba. Esaki no mester ta asina. Si mi partido bin cu un ley, mi kier sa dicon a bin cu esaki, cua ta e intencion y e beneficionan pa pueblo. Si bo no por convence mi e ora mi no ta bay di acuerdo cu esaki.”
‘E rol di parlamentario pa hopi aña tabata ja-knikker’
Sra. Ras a referi na diferente rapport cu el a laga nos tira bista riba dje cu pa añanan tabata señala e problema social cu ta creciendo riba nos isla. El a mustra nos diferente datonan cu pe a cende un alarma di biaha, pero cu e parlamento anterior no a tuma na pecho. Un ehempel di esaki ta un rapport traha na 2012 pa Departamentonan di Asuntonan Social, cual ta detaya hopi problema social na nos isla y e desaroyo di esakinan.
“Ami no ta kere cu e parlamento e tempo ey por a wak un rapport asina y ora e gobierno anterior a dicidi di stop tumamento di personal den instancianan social y corta e presupuesto social cu nan tabata haciendo nan trabou.”
Pero esaki ta bay mas leu cu tira lodo riba otro politiconan, pasobra sra. Ras ta subraya cu ora un persona bira parlamentario ‘nan mester realisa cu bo no ta MEP, bo no ta AVP, bo no ta RED, bo ta Aruba ora bo ta ki den’.


text:
Nos invitado den e programa aki ta Sra. Silvia Meijer-Marsera. Ela nase 17 Februari 1934 na Boneiru den e bario di Rinkon pero e tin hopi aña kaba bibá na Hulanda. Nos ta kombersa kune tokante su bida, su infansia i tambe e Boneiru di antes, espesialmente e bario di Rinkon.
Produkshon: Fundashon Históriko Kultural Boneriano
Durashon: 52 minüt
Fuhikubo ta presentá: Silvia Meijer-Marsera
Nos invitado den e programa aki ta Sra. Silvia Meijer-Marsera. Ela nase 17 Februari 1934 na Boneiru den e bario di Rinkon pero e tin hopi aña kaba bibá na Hulanda. Nos ta kombersa kune tokante su bida, su infansia i tambe e Boneiru di antes, espesialmente e bario di Rinkon.


text:
E posibel motibonan cu por a origina cu Caroline Flack a comete suicidio a keda revela. E curpa sin bida di e presentadora britanico a ser haya ayera den su apartamento na London. E agency di e presentadora di television britantico, Caroline Flack, a acusa e fiscalia di a monta un ‘huicio espectaculo’ contra un figura vulnerabel.
Durante e ultimo lunanan Caroline Flack tabata bou di un enorme presion door di e caso, cu el a dal su pareha cu un lampi. Despues di e anuncio ayera di e fayecimento, un abogado di e famia a confirma cu Caroline Flack a comete suicido. Conoci pa presenta e reality show Love Island, Flack (40), mester a wordo husga na maart. El a ser deteni na december acusa di a dal su guy, Lewis Burton den su apartamento na London. E pareha di Flack a desminti loke a pasa, declarando cu e no a dale cu un lampi, den un mensahe riba Instagram.


text:
GLENN THODÉ MIEMBRO NOBO DI CFT DI BONEIRU, SINT EUSTATIUS I SABA
Willemstad – Konseho di Ministro di Reino a nombra dr. Glenn A.E. Thodé riba 19 di yüni 2020 komo miembro di Cft riba proposishon di e entidatnan públiko Bonaire, Sint Eustatius i Saba entrante 1 di yüli 2020. E ta sigui señor Herbert Domacassé, kende su periodo ta vense 1 di yüli 2020.
Señor Thodé a yega di ehersé diferente funshon na Bonaire i Aruba. For di aña 2012 e ta rector di Universidat di Aruba. Promé ku esei e tabata Gezaghèber di Bonaire di 2008 te 2011: e promé añanan di Teritorio Insular di Bonaire i for di òktober 2010 di Entidat Públiko Bonaire.
Na komienso di su karera – di 1992 te 1998 – señor Thodé tabata aktivo komo instruktor di software i atministradó di sistema. Despues di su estudio di lei el a kontinuá su karera durante di mas ku dies aña den e mundu akadémiko, den kua e tabata traha na Universidat di Aruba i Rijksuniversiteit Groningen, entre otro komo dosente, kolaboradó sientífiko (prinsipal) i rector interino. Na 2006 el a doktorá na Rijksuniversiteit Groningen.
Riba un término korto Glenn Thodé lo bira miembro di direktiva di Stichting Scholengemeenschap Bonaire. Entrante e aña aki e ta presidente di Stichting Nature Trust i for di 2017 e ta presidente di Konseho Elektoral di Aruba. Banda di esaki, for di 2014 e ta dirigí e Komishon di Supervishon di Protekshon di Dato Personal di BES den e funshon di presidente.
Anteriormente el a yega di okupá vários otro funshon sosial. El a yega di ta presidente di Hunta di Supervishon di Fundashon di Fondo di Penshon General di Aruba i presidente di e Komishon di Guia di Evaluashon di e Leinan di Konsenso di Reino di Hustisia i di e Komishon di Konseho SGB pa asesorá Sekretario di Estado i Miniser di Enseñansa, Kultura i Siensia. Tambe e tabata miembro di e Komishon di Evaluashon di Struktura Estatal di Hulanda Karibense (Komishon Spies).
Presidente prof. dr. Raymond Gradus ta gradisí señor Herbert Domacassé pa e kolaborashon plasentero i su dedikashon pa supervishon finansiero di e islanan di Hulanda Karibense. Di mes forma señor Gradus ta spera di bai traha bon ku señor Glenn Thodé tambe.


text:
Willemstad - Kontinuando ku un investigashon relashoná ku ladronisia di serbes ku a tuma lugá dia 18 di aprel 2016 na un agensia di serbes, polis a detené dos hòmber sospechoso.
Ta trata di e hòmber M.J.v.Z. nasé na Kòrsou di 24 aña di edat. Polis a detené e sospechoso aki djárason 25 di mei 2016, alrededor di 12.55 or na su kas na Seru Waterloo. Siguiendo ku e investigashon djaweps 26 di mei 2016, alrededor di 11.05 or a detené otro sospechoso, e hòmber H.M. nasé na Kòrsou di 54 aña di edat riba Dominico Martina Boulevard. A presentá ámbos sospechoso dilanti un fiskal ouksiliar ku a ordená nan enkarselamentu pendiente di mas investigashon.


text:
Bubali – Diahuebs atardi algo pasa di 4’or polis y tambe brandweer a bay Super Food, unda cu tawata tin candela den e cushina.
E prome informacion a bisa cu e personanan eynan mes a paga un parti di e candela, pero un pida nan lo no por a domina.
E problema of miho bisa candela lo a cuminsa den e Bakery.
Mayoria di hende mester a bay pafo pa nan mesun siguridad.
Brandweer a logra domina loke tawata na candela, segun nos a compronde tawata tin di haber cu un forno den e Bakery.
Despues cu brandweer tawata tin tur cos bou control a habri e luga pa huma sali.
Algun rato despues ora cu e huma a bay nan por a reanuda trabou.


text:
Departamento di Tesoro Mericano a emiti diamars un licencia nobo pa Chevron, e ultimo gran compania petrolero Mericano cu ta sigui opera na Venezuela, dunando e te cu 3 di juni pa likida su empresanan conhunto den e nacion Suramericano.
E licencia tambe ta aplica pa empresanan Halliburton, Schlumberger Limited, GE Baker Hughes y Weatherford International.
E Tesoro a duna un licencia anterior cu tabata autorisa e likidacion di e actividadnan di Venezuela te cu dia 1 di december.
E licencia general aki ta establece cu e transaccion- y actividadnan prohibi pa e orden ehecutivo 13.850 di 2018 necesario pa mantencion limita di operacionnan esencial, contrato y otro acuerdonan na Venezuela lo ta permiti pa e cinco compania aki y nan subsidiarionan te cu juni 2021.
Actividadnan permiti ta esnan necesario pa proteccion of preservacion di activonan di e empresanan aki na Venezuela, y ta inclui concretamente transaccion- y actividadnan necesario pa preserva e seguridad di personal of integridad di operacion- y activonan na e pais; realisa reunion di e mesa directiva y accionistanan; y paga factura na terceronan pa sigura e actividadnan ya menciona. Tambe ta permiti e pago di impuesto local, di servicionan di utilidad na Venezuela y e nomina di empleado- y contratistanan na Venezuela.
Sinembargo un lista largo ta actividad ta keda prohibi. E licencia ta specifica cu no ta autorisa extraccion, procesamento, compra, benta, traslado of envio di petroleo of cualkier producto petrolero Venezolano. Tampoco e companianan por diseƱa, construi, instala, repara of mehora ningun instalacion na Venezuela, of adkiri cualkier bien of servicio excepto esnan rekeri pa e seguridad di esakinan. Tampoco por contrata personal of servicio adicional a menos cu ta rekeri pa seguridad.
Di otro banda, OFAC ta sigui prohibi e pago di cualkier monton na Pdvsa of cualkier entidad den cual e estatal Venezolano ta posee 50% of mas di participacion accionario, incluyendo prestamo y subsidio.
Ademas ta mantene prohibicion riba cualkier transaccion of acuerdo relativo na exportacion of reexportacion di diluyente, directa- of indirectamente na Venezuela.
Finalmente ta aclaria cu e licencia no ta relaha e sancionnan contra personanan blokea pa gobierno Mericano.


text:
ORANJESTAD – Dialuna 8 di juni, Prome Minister Evelyn Wever-Croes a cera e conferencia di prensa di Gobierno di Aruba pa brinda informacion di maneho di Covid-19 enfatisando cu nos lo surpasa e momentonan dificil aki si nos tin fe, optimismo, solidaridad cu otro y determinacion.
“COVID-19 a bati na nos porta totalmente inespera. Riba e tereno di salud, danki na un strategia hopi agresivo y bon planifica, nos a logra domin’e na e momentonan aki. Aworaki nos enfoke ta riba economia cu ta den un crisis hopi grandi.
Gobierno a institui un comision di innovacion y recuperacion economico. Den e comision aki tin hopi sub-comision ta traha, diferente task force y mas di 100 persona ta traha cu ta duna nan tempo pa asina yuda nos reactiva nos economia na un manera innovativo.
Mesora Gobierno a yuda esnan cu a perde entrada y mas di 8000 persona a wordo yuda cu e asistencia financiero di FASE. E no ta facil pa regla un sistema pa yuda 8000 persona. Banda di esey e total di persona cu a pidi bijstand tambe a aumenta mas di lo costumber. Danki na subsidio di salaris 27 mil persona ta haña nan salaris paga y mas di 3000 comerciante mediano y chikito a haña asistencia financiero pa nan por draai 3 luna mas.
Esaki ta e sistema di ayudo financiero cu ainda nos ta dunando. E ta trece su retonan cu n’e. Mi sa cu e sistema no ta traha 100% pero e ta trahando hopi bon den e tempo cortico cu nos tawata tin pa set e up.
Banda di esey Gobierno a cuminsa tambe pa fast track e proyectonan cu nos tawata tin den pipeline caba. Pa cu esaki nos a cuminsa proteha nos areanan di naturalesa pa nos por cuminsa desaroya rond di e areanan aki. Mes momento nos a cuminsa traha riba e modelo economico nobo pa Aruba. Un modelo cu ta trece e cambionan necesario pa aisna nos tin un economia mas fuerte y resiliente cu ta innovativo y cu ta duna espacio pa wanta golpi si en caso nos bolbe haña un golpi manera esaki.
Enfoke riba esaki ta pa mehora e servicio na nos ciudadanonan. Den e cuadro aki mi por bisa tambe cu awe nos a anuncia e destaho publico pa un desaroyo nobo pa Aruba, sea un refineria of un otro tipo di actividad riba e area di refineria. Dialuna e destaho publico a cuminsa y tur interesadonan local y internacional tin 6 siman pa entrega nan expresion di interes pa asina nos por logra trece actividadnan nobo pa Aruba, diversifica nos economia y crea cupo di empleo.
Nos ta den crisis ainda pero nos ta trahando mes momento pa nos sali di e crisis aki y pa nos ta hopi mas fuerte. Manera mi a bisa caba riba e tereno di salud na e momentonan aki nos tin’e domina. Nos a habri economia interno y ta bayendo hopi bon. Aworaki nos ta trahando riba desaroyo nobo caminda por tin empleo nobo, desaroyo economico, un modelo fuerte y innova. P’esey mi kier a enfoca awe riba dje pasobra mi kier a laga bo awe cu optimism cu apesar cu nos a pasa den temponan dificil, nos tin temponan miho na caminda. Loke nos mester tin ta fe, nos mester ta optimista, solidario un cu otro y determina cu nos ta bay surpasa e momentonan dificil aki. Ami ti tur confiansa cu nos ta logra esaki”, Prome Minister a duna di conoce.


text:
KRALENDIJK – Djadumingu último porfin despues di basta estorbo entre otro Covid19, e kampionato di sòftbòl 50+ maskulino 2019 di Liga222 a mira su final. E parti femenino a mira final fo’i aña pasá.
Djadumingu último despues di e partido final maskulino, a sigui e parti di premiashon di tantu femenino komo maskulino, kuminsando ku e ekiponan femenino.
Premiashon femenino: Dynamite ta kampion, Yellow Birds supkampion i Crushers Honnies a keda di tres lugá.
Kampion picher di e kampionato ta Marjolene Bernabela di Dynamite.
Kampion bate ta Philny Llewelyn di Dynamite 11-14 (733).
Kampion honronero ta Michenou Marselia di Dynamite ku 4 homerun.
MVP di e kampionato ta Michenou Marselia di Dynamite.
Kampion temporada regular ta Dynamite.
Premiashon maskulino: The Brothers ta kampion, Asodobo supkampion i Happy Vets a keda di tres lugá.
Kampion picher ta Ricardo Perdomo di Asodobo.
Kampion bate ta Edgar Agostien di The Brothers.
Kampion honronero ta Billy Pietersz di Happy Vets ku 2 homerun.
Kampion bate bate di 12-2 (571).
MVP ta Oldwin “Dua” Josephia di The Brothers.


text: ORANJESTAD – Den cuadro di e automatisacion di e procesonan dentro di Departamento di Aduana y pa optimalisa e documentacion den e sistema online Asycuda, e siman aki Minister Maduro a anuncia cu ta digitalisa e certificado di salida di barco. Cu e cambio aki e papelnan y e stampia cu tabata necesario ora di salida di barco ta pasa pa pasado. Di e manera aki e proceso di salida ta wordo incorpora como un modulo di Asycuda y ta keda digitalisa pa facilita comercio ya cu ta reduci ‘red tape.’ Anticipando riba e cambio di ley necesario, e certificado digital ta bira posibel desde su anuncio den e Gazetta Oficial (Landscourant) di Aruba dia 18 di december 2020.


text:
WILLEMSTAD- “Loke a sosodé e siman aki ta di kondená, pero e agresividat i e biramentu asina duru di polítika no ta aki so.” Asina analista polítiko Gilbert ‘Gibi’ Cijntje ta bisa. E ta reakshoná riba e wanta ku parlamentario Jacinta Constancia (MFK) a dal su kolega Giselle Mc William (MAN) den parlamentu. Segun Cijntje nunka promé no a yega asina leu na Kòrsou.
E imágen di enduresementu i agresividat, espesialmente ku palabra, pero tin bia mas leu, ta kuadra si ku e trènt mundial, Cijntje ta bisa. Wak Hapon, pero wak Oropa oriental tambe, Suramerika i asta Estádos Unídos. Tur kaminda e wega ta bira mas duru.”
Rònt di añanan setenta tenshonnan a subi haltu na Kòrsou. E tempu ei tabatin Eilandsraad ainda. “Diferente hende a pega ku otro i par’un pinga golpi a kai. Na final esaki no a sosodé.”
Polítika a kambia
Aktivista polítiko Stanley Brown den tempu di añanan setenta tabata Miembro di Staten. Dia 30 di mei 1969 e tabata envolví den e insurekshon na Willemstad ku a kuminsá komo un welga di trahadónan di refineria Shell i a kaba ku Punda i Otrobanda na kandela. Tabata un momentu ku e relashonnan na Kòrsou a bòltu i di konsientisashon i emansipashon di antianonan. Pa motibu di e insurekshon huntu ku Amador Nita i Wilson Godett el a lanta e partido FOL (Frente Obrero Liberashon 30 di mei)
Tòg e inkietut di e tempu ei segun e no por kompar’é ku awendia. “E wega polítiko ta kompletamente diferente. Hende ku e tempu ei tabata miembro di Staten, tabata dosente manera ami i otro siudadano ‘normal’. Awor tin hende aden ku ta rikisimo i e siudadanonan normal no tin nada mas di bisa.”
Esaki tambe por mira den otro pais. “Wak Estádos Unídos. Henter senado ta konsistí di multimionario.” Brown ta konta ku komo miembro di Staten e tabata risibí 600 florin pa luna, banda di esaki e tabatin un trabou normal. Esaki tabata konta pa tur miembro di Staten. “Bo mester ker a bira miembro di Staten for di idealismo. Entre tantu a subi e suma hasie 12.000 pa luna. E ora ei bo ta haña un otro tipo di polítiko.”
200.000 pa asiento
Segun Brown un hende sin plaka no por logra mas tampoko. Gastunan di un asiento e ta kalkulá ta sigur 200.000 pa asiento. E kos ta kuminsá ku 700 voto pa por partisipá. “Un hende ke vota pa bo si, pero e mester di dos tayer nobo òf algu otro. Mester tene un fiesta, mester di transpòrt pa bai e fiesta, asina bo por sigui. Tur huntu e kos aki por sali bo 200 mil pa asiento i un hende mester paga esaki.”
Brown ta enfatisá ku na Hulanda ta kubri e gastunan entre otro for di e kontribushon di e miembronan di e partido i di supsidio. Aki nò. “Partidonan ta dependé di e élite i ta nan ta paga i disidí e vishon. Miembronan di Staten no ta liá na un partido, pero na un entrada i nan ta kambia di partido den un fregá di wowo.”


text: KRALENDIJK – FEDEBON después di a organisá trahadónan di e supermerkado Warehouse a hiba negosashonnan intensivo pa logra un kontrakto kolektivo pa e trahadónan. Djabièrnè 1 di novèmber a bira un dia históriko, ya ku despues di mas ku trinta aña a logra firma un CAO pa trahadónan den e sektor aki. Tantu e direktor di Warehouse komo presidente di FEDEBON a ekspresá nan satisfakshon pa e logro aki, kaminda awor e trahadónan ofishalmente tin represesentashon na e empresa ku por sali na nan interés i ku no mester ta asina ku kada trahadó individualmente mester enfrentá e dunadó di trabou. Den e empresa mes tin e shopstewardnan ku regularmente ta den komunikashon ku gerensia i sigur ta e promé yamánan pa atendé kualkier situashon ku presentá den e empresa. Un nota interesante ta e deseo ekspresá pa e direktor pa ban tuma e inisiativa pa yega na un CAO pa e sektor di supermerkadonan. Por sierto un tema ku ya ta riba agènda di USIBO. USIBO ta konvensí ku ta na bienestar di e empresanan, pero tambe na bienestar di sindikalismo na Boneiru si por yega na sera CAO-nan pa sektornan empresarial, manera entre otro sektor di supermerkadonan, sektor hotelero, sektor di konstrukshon, sektor di seguridat, ets. Den un próksimo boletín USIBO lo elaborá riba e bentahanan ku esaki lo por tin. USIBO kier felisitá FEDEBON, e trahadónan di Warehouse i tambe gerensia di Warehouse ku firmamamento di e promé CAO aki. Aki tambe USIBO ta hasi un yamada na tur e trahadónan di e supermerkado ku no ta miembro ainda, afiliá boso mes i demonstrá solidaridat ku boso kompañero(a)nan. Tin mas kos pa atendé riba tereno laboral na boso interés tambe. No para na banda i laga otronan si bai dilanti. UNION ta hasi forsa. Un yamada ta bai na trahadónan di tur otro supermerkado na Boneiru pa nan tambe buska informashon i afiliá nan mes na un di e sindikatonan aki na Boneiru.


text:
Kon ta preveni plamamentu di e coronavírùs nobo?
E medidanan di prevenshon mas importante ku hende tin ku tuma pa evitá e vírùs di plama ta masha simpel. Ta e mesun medidanan ku ta konta pa tur vírùs ku ta kousa kualke grip tambe.
Ta importante pa sigui e reglanan básiko di higiena:
- Laba man frekuente ku awa ku habon (si no tin disponibel usa handsanitizer ku minimo 60% alkohòl)
- Tosa i nister den doblá di bo kokoti òf usa lensu di papel i tira esaki afó mesora, kaba laba man.
- Tene distansha (mínimo 1½ pa 2 meter) for di hende ku ta visibelmente malu


text:
Djamars 30 di mei 2017 Fundashon Kòrsou Fuerte i Outónomo (KFO) a realisá un bishita na Presidente di Parlamento sr. William Millerson, durante e bishita aki e representantenan di KFO a hasi entrega di un konsepto di lei ku ta rekerí pa por tene un referendum na Kòrsou. E organisashon KFO ta hopi aktivo den nos komunidat promoviendo e nesesidat pa laga organisá un referèndem pa konsulta pueblo di nobo pa ku e leinan di konsenso ku a keda instituí na komienso di e status di pais outónomo den Reino Hulandes na 10 di òktober 2010.
Lei di Referèndem
Djamars 30 di mei 2017 Fundashon Kòrsou Fuerte i Outónomo (KFO) ...


text:
ORANJESTAD — Desde cu horcan Ivan a azota Aruba na 2004, ni pueblo di Aruba, ni departamentonan di ayudo a siña con pa prepara nan mes mihor pa un calamidad grandi. Esaki director di Oficina di Calamidad Jaime Donata ta duna di conoce.
Despues cu rabo di horcan Ivan a causa hopi daño entro otro den barionan di Playa Pabou y na Santa Cruz na 2004, a organisa entre otro un charla den e mesun barionan ey pa conscientisa habitantenan ariba con nan por yuda evita cu nan cas cay bou di awa. A pensa cu hopi habitante lo atende e reunionnan informativo aki, pero por ehempel na Playa Pabou apenas cinco hende a presenta segun Donata. E ta haya cu habitantenan no ta mira un problema te ora e presenta.
Ariën Rasmijn den combersacion cu Jaime Donata
Desde un par di aña tin un servicio di SMS na cual hendenan por abona pa haya informacion oficial na momento den caso di un calamidad. Apenas 450 ciudadano a aplica pa e servicio aki. Mirando cu e cantidad di hende trahando den servicionan emergencia no ta yega pa e cantidad di habitante, Donata ta haya cu ciudadanonan mester siña prepara pa por yuda nan mes prome. Asina nan por yuda nan bisiñanan tambe y duna servicionan di emergencia espacio pa atende cu casonan urgente.
Departamentonan
Tambe pa loke ta departamentonan, Donata ta constata cu falta iniciativa. "No sinta warda te ora Rampenbureau organisa un oefening multidisciplinario", e ta opina. Cada departamento mester train su hendenan y idealmente apunta un persona den nan organisacion pa ta esun encarga cu calamidad. Departamentonan mes ta keda responsabel pa loke ta estado di nan material y personal, y Oficina di Calamidad no tin e autoridad pa impone nada riba nan. Tempo di horcan Ivan, a depende hopi riba entre otro refineria pa uzo di pompnan pa saca awa. "Aworaki cu Valero ta cera, hopi di e pompnan ey no tey mas", segun Donata. E director di Oficina di Calamidad lo kier mira un of dos pomp di awa grandi extra wordo cumpra.
Emisora di calamidad
Un aspecto importante den e plan di calamidad ta e radioemisora di calamidad cu lo mester ta esun na unda gobierno ta duna informacion oficial durante un calamidad. Segun Donata, gobierno a declara inoficialmente cu Canal 90 ta e emisora di calamidad. Ludwig Jansen, hefe di departamento di asuntonan tecnico DTZ ta bisa cu Canal 90 a lo menos ta un di e emisoranan cu lo por cualifica pa esaki, mirando cu ambos su oficina y e antena ta facilmente acesibel. Pero e no sa si Canal 90 tin un propio generador pa si coriente bay. E ultimo rapport den cual ta inventarisa aspectonan aki pa tur e radioemisoranan na Aruba ta cuater aña bieuw, segun Jansen.
Leoncita Arends, propietaria di Canal 90, no tabata disponibel pa splica si su emisora ta completamente prepara pa e tarea di emisora di calamidad. Oficina di Calamidad ta trahando riba un sistema cu cual gobierno lo por interumpi transmision cerca cuater emisora pa asina manda mensahenan oficial. Un plan di calamidad nobo den cual mas tanto ta redefini cooperacion entre gobierno y departamentonan, ta cla y ta bay wordo presenta pronto na Conseho di Minister.
Autor Ariën Rasmijn


text:
KRALENDIJK - Riba 10 di òktober benidero Rijksdienst Caribisch Nederland ta selebrá 10 aña ku a kambia di struktura estatal riba e islanan Boneiru, Sint Eustatius i Saba.
Riba e fecha aki alabes anualmente ta selebrá Dia di Apresio pa empleadonan di RCN. Mirando e situashon spesial riba e isla pero tambe den Belastingdienst/CN, e aña aki no por selebrá e fecha históriko aki manera mester ta. Den kuadro di esaki, Belastingdienst/CN ta duna su empleadonan na e tres islanan, djabièrnè 9 di òktober, liber parti atardi. Riba djaluna 12 di òktober gustosamente nos tei pa sirbi bo atrobe via 715 8585 i via mail na This email address is being protected from spambots. You need JavaScript enabled to view it.


text:
Sektor di Tráfiko i Transporte
Outoridat Marítimo di Kòrsou
MAC ta registrá, sertifiká i inspektá barkunan ku ta operá riba nivel internashonal i ta kontrolá aktividatnan marítimo den nos awanan. Tantu di nos mes barkunan (vlaggenstaat) i di barkunan stranhero (havenstaat). Nos ta chek si tur papelnan i sertifikadonan ta na òrdu i válido. Si nan no ta na òrdu MAC ta disidí si e barku ta wòrdu detené òf ta haña un tempu definí pa drecha e fayo(nan). MAC ta duna konseho na Minister di Tráfiko, Transporte i Planifikashon Urbano pa e por duna pèrmit pa aktividatnan marítimo tuma lugá den nos awanan teritorial.
Pa loke ta nabegashon lokal, esaki ta kai bou di responsabilidat di Capitania Marítimo (Havenmeester) di Kòrsou.
Rondó di Kòrsou tin un zona di maksimal 200 mia nóutiko kaminda nos leinan marítimo ta na vigor. Minister a apuntá MAC pa manehá e zona aki i duna pèrmit na esnan ku ke konstruí den laman òf hasi aktividatnan marítimo riba laman


text:
PHILIPSBURG – Aruba na sèptèmber ta spera di introdusí ESTA, un pèrmit di biahe elektróniko di antemano, pa Venezuela. Sint Maarten tambe ta interesá. Esaki a sali na kla durante e deliberashon kumbre entre e ministernan di hustisia di Aruba, Kòrsou, Sint Maarten i Hulanda, e siman aki na Sint Maarten.
E frontera ku Venezuela ta será for di mei. Na yüni Aruba a prolongá e seramentu di frontera ku tres luna i e ta terminá na sèptèmber. E ora ei isla lo trata di tin e ESTA (Electronic System for Travel Authorization) reglá.
Minister di Hustisia di Sint Maarten Cornelius de Weever ta bisa tokante esaki: “Nos ta bai investigá si nos tin base legal pa esaki i si nos por ehekutá ESTA pareu ku Aruba òf djis despues.”
Mehorá detenshon di imigrante ilegal na Kòrsou i Sint Maarten
De Weever ta bisa ademas ku a habri e sentro di detenshon pa imigrante ilegal na Simpson Bay atrobe. “Nos por pone trahadó traha ei awor, pèrkurá pa tin un médiko, ku tur kos t’ei pa pèrkurá pa e kos kore na un manera humano.”
Na e deliberashon kumbre hudisial e migrashon for di Venezuela i vigilansia di frontera tabata haltu riba agènda. Hulanda a primintí 4.4 mion euro pa entre otro trein personal di polis di e kuater kuerponan di polis (inkluso esun di Hulanda Karibense) i wardakosta.


text:
Usa software antivirus
Riba internèt tin peliger ku un vírùs òf otro tipo di software maligno, konosí komo ‘trojan horse’, por infiltrá bo kòmpiuter. Un vírùs asina por kambia funshonamentu di sierto programa, kita dokumento for di bo kòmpiuter i asta kita tur kos for di bo hard drive. Un ‘trojan horse’ por tin un efekto similar, i tin di nan ku por spionabo i wak tur boton ku bo primi riba bo teklado, i asina haña sa bo kódigonan di akseso i otro informashon sekreto. Ademas, spyware i otro tipo di software maligno por manda bo kòmpiuter hasi sierto kos sin bo sa.
Phishing i Pharming
‘Phishing’ ta un tipo di robo di identidat. Kriminalnan ta usa meil pa gañabo subi riba wèpsait falsu. Únabes bo ta riba e wèpsait, nan ta pidibo divulgá dato konfidensial, finansiero i personal, manera kódigo di akseso (password), number di tarheta di krédito, usuario òf kódigo di e-Pass. E tipo mas konosí di phishing ta un meil den kua ta atvertibo ku si bo no login mésora i hasi algu, lo tin konsekuensia serio.
‘Pharming’ ta paresido na ‘phishing’, ounke e por enserá tambe distribushon di programa maligno. Ora bo klek riba un lenk den un meil froudulento òf bishitá un wepsait infektá, e programa ta drenta bo kòmpiuter. Tin biá solamente a akshon di yega riba e wèpsait ya ta sufisiente pa ta infektá. E ora ei, un ‘trojan horse’ por pèrmití un hacker spioná loke bo hasi, asumí kòntròl di bo kòmpiuter, usa bo kredensialnan pa login riba wèpsait finansiero i hasi transakshon froudulento. Pa evitá un infekshon asina, tene kuidou ki wèpsait bo ta bishitá. I nunka klek riba lenk den un meil, si bo no sa ken a mand’é.
E peligernan akí por resultá den daño na bo kòmpiuter, divulgashon di bo datonan sekreto, transakshon froudulento hasí na bo nòmber, i pone ku bo no por usa online banking mas.
P’esei, nos ta konsehá no klientenan pa sigui e práktikanan akí:
- Instalá un programa antivirus renombrá, manera McAfee VirusScan òf Norton AntiVirus i update e frekuentemente. Mayoria produkto antivirus por skèn kontra spyware tambe te na sierto grado.
- Aseptá òf baha software solamente for di fuente ku bo ta konsiderá konfiabel.
- Nunka aseptá dokumento ni attachment ora bo bai riba wèpsait, newsgroup i chat, a ménos ku bo ta hopi sigur ku nan ta outéntiko.
- Hasi sigur ku bo ta usando un sistema operador (OS) ku lisensia legal.
Protehá bo telefòn i tablet tambe
Si bo tin un telefòn, tablet, e-reader òf kualke otro aparato ku ta konektá ku internèt, pone software riba dje pa proteh’é kontra malware. E software mester por skèn e aparato, identifiká i kita malware, i tambe chèk si un programa ta malware promé ku bo bah’é. Kuidou ku tur app ku bo pone riba bo smartphone. Baha kos solamente na sitionan di bon reputashon. Wak nòmber di esun ku a traha e app, chèk kiko otro usuario a skirbi tokante e app i kuantu strea nan a dun’é. Semper chèk kiko e aplikashon ta pidi pèrmit pa hasi riba bo aparato i wak si e pèrmit ku e ta pidi ta kuadra ku e funshonnan ku e ta ofresé.
Si bo pèrdè bo telefòn òf nan hòrt’é, promé kos ku bo mester hasi ta yama nos Sentro di Kontakto na 466-1111 i raportá esei.
Tene kuidou ku servisionan ‘grátis’ i software pa sùrf internèt mas lihé i skèn vírùs den bo meil.
Nos ta rekomendabo fuertemente pa semper lesa ku kuidou e kondishonnan di kualke servisio grátis òf software ku bo ke baha for di internèt, promé ku bo indiká ku bo ta asept’é. Ta konosí ku tin di nan ku bo ta duna pèrmit pa nan vigilá tur loke bo hasi riba internèt, inkluso ora bo ta hasi transakshon protehá. Si bo bai di akuerdo ku un kondishon asina, bo por ta permitiendo e proveedó kolektá informashon sumamente konfidensial tokante bo usuario, manera kódigo di akseso, number di bo kuenta di banko i tarheta di krédito.


text:
Den reunion di awe tardi entre gobierno y partnernan a tuma e desicion pa temporariamente stop tur bishita pa casnan di nos grandinan
ORANJESTAD, Aruba – 14 maart 2020
Den reunion di awe tardi entre gobierno y partnernan a tuma e desicion pa temporariamente stop tur bishita pa casnan di nos grandinan. Esaki no ta un desicion facil pero si nesesario pa trata na proteha e grupo mas vulnerabel den nos comunidad cu ta nos grandinan.
Proteha e grupo mas vulnerabel den nos comunidad cu ta nos grandinan.
Desde diadomingo 15 di maart casnan di cuido di grandinan lo no permiti bishita y ta pidi cooperacion di cada cuidadano den e lucha aki pa proteha nos sernan stima. Nos ta encurasha comunidad pa sea creativo den e proximo simannan pa por tin toch un forma di contacto no directo cu nan ser stima den forma di video call, carta of yamada telefonico.
Por informa na e cas di cuido di bo mama, tata, wela of familiar con lo ta e miho manera pa regla esaki. E medida aki ta keda vigente te cu 31 di maart y despues lo evalua e situacion na Aruba relaciona cu COVID-19 y su grado di peliger pa nos grandinan.


text:
Macuarima Aruba: Recientemente alto mando di polis a reconoce e agente policial Raigel Hoen pa su acto heroico cu e la haci durante e tabata laborando.
Diferente colega a ricibi nan rango nobo
MACUARIMA, ARUBA: Na Centro di Husticia a tuma lugar promocion di diferente colega den Cuerpo Policial. Den presencia di altocomisario di Polis interino sra Tjon-Kock, mando policial a haci entrega di varios promocion.
Solicitud a habri awe!
MACUARIMA, ARUBA - Sirbi bo pais, bira POLIS! Alto Comisario di Polis Sr. Andrew Hoo ta aproba un klas nobo entrante awe 6 februari 2020. Cuerpo Policial Aruba ta en busca di hobennan cu kier bira polis.
22 polis ta ricibi nan promocion
MACUARIMA, ARUBA - Na Centro di Husticia a tuma lugar promocion di diferente colega den Cuerpo Policial. Den presencia di Minister Andin Bikker, Altocomisario di Polis Sr. Andrew Hoo, Mando policial y famia a haci entrega di 22 promocion.
Cuerpo Policial Ta Pidi Testigo(nan) Pa Cu E Caso Di Incendio Na Scol Preparatorio Cacique Macuarima
Macuarima Aruba - Cuerpo Policial ta haci un apelacion na testigo(nan) pa cu e incendio cu a tuma lugar diadomingo 12 di januari prome cu mei anochi na scol preparartorio Cacique Macuarima na unda antisocialnan a comete acto di vandalismo y a cende candela den e leslokaalnan.
Districto 1 ta duna bek na 5 famia
ORANJESTAD - Yegando na un otro fin di aña districto 1 di Oranjestad ta duna bek un biaha mas na su districto. Desde 2015 a lanta un concepto pa trece e felicidad y alegria na 5 famia menos afortuna y tabata e momento cu “E Luz di pasco” a nace y bira un realiad.
Altocomisario di Polis di Sr. Andrew Hoo ta informa na comunidad ariba diferente acontecimentonan
ORANJESTAD - Por a tuma nota ariba social media diferente menasanan y tambe menasanan di morto dirigi pa Cuerpo Policial di Aruba. Como altocomisario di polis MI NO TA TOLERA esaki.


text:
Akuerdo di kolaborashon entre OLB i munisipionan di Hulanda
E munisipionan di Rotterdam i Alphen aan den Rijn i Entidat Públiko Boneiru (OLB) a uni forsa. Den kuadro di sosten i pa fortalesé e forsa ehekutivo di OLB, e inisiativa a bini di OLB, e ministerionan di Asuntunan Interior i Relashon den Reino (BZK) i Infrastruktura i Maneho di Awa (lenW). Esaki ta un di e puntonan di lansa di e akuerdo atministrativo.
E kolaborashon entre e munisipionan a inisiá na òktober 2019. A yega e momentu pa formalisá e kolaborashon pa garantisá kontinuidat. Djamars, promé di sèptèmber 2020, Sekretario di Estado Knops i diputado Kroon a firma e akuerdo.
Ku e empeño di kapasidat i eksperensia di e munisipionan Hulandes, por ofresé sosten orientá riba futuro pa maneho i proseso relashoná ku tráfiko, transporte, awa i trabou sivil. Di e manera aki, ta brinda sosten na implementashon di e plannan di infrastruktura; por prepará i hasi mantenshon di e infrastruktura. Esaki ta un punto di lansa di diputado Kroon i Kolegio Ehekutivo, pero tambe di ministerio di Infrastruktura i Maneho di Awa, i e ministerio di Asuntunan Interior i Relashon den Reino.
Konkretamente, e kolaborashon ta nifiká ku un lider di proyekto pa karetera ta kuminsá na e munisipio Rotterdam pa seis luna. Banda di e maneho den término di kontenido i proseso, e lider di proyekto lo strukturá aún mas e kolaborashon entre e munisipionan.
Ku firmamentu di e akuerdo di kolaborashon, ta dal un paso importante den implementashon di e plan di akshon pa infrastruktura di Boneiru, un di e temanan mas importante di e akuerdo atministrativo.
Tambe a palabrá den e akuerdo atministrativo pa bini ku un plan di mehoransa parsial di R&O i pa mehorá ehekushon di e proyektonan di infrastruktura. OLB, munisipionan di Rotterdam i Alphen aan den Rijn, Ministerio di BZK i e Ministerio di Infrastruktura i Maneho di Awa, ta traha huntu den esaki pa logra resultadonan pa e abitantenan di Boneiru.


text:
September 30, 2020
Direktor nobo pa BNK
Direktor nobo di Biblioteka Nashonal Kòrsou
Sr. Arjen de Wolff ta e direktor nobo di Biblioteka Nashonal Kòrsou (BNK). Despues ku Konseho di Minister a bai di akuerdo ku su nombramentu, Hunta di Supervishon di BNK i sr. De Wolff resientemente a yega na un akuerdo.
Sr. Kamir Lopez, presidente di e Hunta di Supervishon, ta kontentu. “Biblioteka tin hopi reto su dilanti, p’esei mes nos a kana e proseso di selekshon ku koutela, manteniendo e organishon kontra e medidanan nesesario di ousteridat ku Kòrsou ta pasando aden. Tambe ta importante pa biblioteka inová, bira un sentro di informashon, enkuentro i konosementu segun normanan internashonal. Nos sa ku den señor De Wolff nos a haña e persona korekto pa guia e transishon kompliká aki.” De Wolff tin hopi eksperensia ku reforma den sektornan di gobièrnu i sektor públiko.
De Wolff a biba na Boneiru, kaminda el a manehá i reorganisá e konservashon di naturalesa STINAPA. Tambe sr De Wolff a biba i traha na e.o. paisnan di Medio Oriente, Washington DC i Kòrsou. Resientemente e tabata kolumnista den e korant Amigoe. De Wolff tin hopi eksperensia den e sektor di Arte i Kultura di Amsterdam i tambe den institushonnan gubernamental di Kòrsou, Amsterdam, Den
Haag i Brussel.
“Nos ta gradisí nos Direktor Interino señora Didi Wildeman”, asina sr Lopez a bisa. “Sra Wildeman a guia e organisashon ku hopi dedikashon i plaser den e periodo ku a pasa i duna inisio pa e reformanan nesesario. Den e periodo benidero, sra Wildeman lo yuda guia e direktor nobo i den futuro lo keda ligá
na Biblioteka”.
“Nos ta gradisí e antesesor di señora Wildeman, sra Yiannitzah Jacobus inmensamente pa tur su esfuerso i dedikashon durante su periodo interino”.
Sr Arjen de Wolff ta kuminsá ehersé su funshon na BNK dia promé di òktober próksimo.


text:
Shon Pronunsiashon
Algun Ehèmpel
Sera konosí ku Shon Pronunsiashon
Tokante di Shon Pronunsiashon
Informashon tokante di Shon Pronunsiashon
Hopi hende ta pronunsiá palabranan na papiamentu robes. Pa e palabranan robes no drenta nos vokabulario, Shon Pronunsiashon ke splika kon mester pronunsiá palabra korektamente. Shon Pronunsiashon ke pa kurasoleñonan haña mas balor i amor pa nan mes idioma.
E episodionan:
- Ta kòrtiku (30 pa 45 sekònde) pa asina e atenshon keda.
- Ta wòrdu ripití ya e pronunsiashon korekto ta pega mas lihé.
- Ta husa personahenan ku kua e televidente por identifiká su mes.
Patronisador
Patronisá òf apoyá Shon Pronunsiashon
Hasi un donashon pa Shon Pronunsiashon
Si bo tambe tin un sintimentu kaluroso pa nos idioma papiamentu, bo por sostené Shon Pronunsiashon pa medio di un donashon.
Kontakto
Tuma kontakto si bo ke sa mas, òf si bo ke bira patronisador.
Tuma kontakto ku Mary Pumpkin pa mas informashon di Shon Pronunsiashon.


text:
Diahuebs ultimo a tuma luga un reunion den Parlamento riba e tema Covid crisis. Premier Evelyn Wever-Croes a pidi un reunion den Parlamento pa asina e y Minister Dangui Oduber duna mas informacion na Parlamento tocante e Crisis di Covid y su consecuencianan. Desde e comienso di e crisis Premier Evelyn Wever-Croes y Minister Dangui Oduber, riba propio iniciativa, a bay Parlamento varios biaha pa duna informacion y ademas a manda Parlamento informacion por escrito, asina dunando transparencia den e peor crisis cu Aruba a conoce. E fraccionnan MEP, RED, POR y AVP tabata presente. Miembro independiente Daphne Lejuez tabata ausente.
E reunion a cuminsa cu informacion cu a wordo duna door di Premier Evelyn Wever-Croes tocante e maneho general di e crisis. Minister Dangui Oduber a elabora riba e maneho riba tereno di salubridad y a elabora riba e lekmento di informacion di covid.
Sra. Ronella Tjin-Ashoe-Croes (ATA) a elabora riba turismo y e retonan cu ta enfrentando. Turismo na juli tabata miho cu nos a premira y apesar cu augustus ta miho cu juli, e no ta mes bon cu a premira, debi na e cantidad halto di casonan na Aruba. Ta spera cu turismo lo lanta cabes bek despues.
Sr. Rino Hermans (Bureau RampenBestrijding Aruba) a elabora riba e structura di crisis y con e crisis team ta yega na nan decisionnan. Tambe a splica con e responsabilidad di Minister President, e opperbevelhebber, ta. Sr. Hermans a señala cu ta danki na e fondo di crisis cu e Gobierno aki a institui na 2018, por a reacciona lihe den e crisis aki.
Sra. Sharline Koolman (DVG) a elabora riba e strategia di test, di isolaciobn, di e cantidad di casonan, y e medidanan pa mitiga e plamamento. Sra. Koolman a indica cu nos tin suficiente capacidad pa atende cu e casonan awor, pero nos mester cuminsa baha e cantidad di casonan.
Sr. Gareth Tromp, epidemiologo, a comparti cifras di e cantidad di hendenan y especialmente e edad. Na principio di e di dos ola, e edad average tabata 27 aña, awor e ta 45 aña y esey ta motibo pa preocupacion. Esey ta e motibo principal cu Gobierno mester tuma paso pa stop e plamamento.
Parlamentarionan a hasi 97 pregunta, y tur a wordo contesta. Conclusion ta cu nos tin e profesionalnan pa atende cu e crisis, nos tin e cantidad di test, nos tin ekipo, nos tin suficiente remedi. Loke nos mester influencia awor ta e comprotacion di comunidad, pa evita cu e virus ta sigui plama. E reunion a dura 8 ora y tabata un reunion di nivel y hopi informativo. Gabinete Wever-Croes ta demostra transparencia y determinacion pa combati e crisis aki.


text:
Pronóstiko di tempu pa Kòrsou i bisindario bálido te djadumingu mainta 06:00 o.l, 13 di òktober 2019.
Pronóstiko
Pronóstiko di tempu pa Kòrsou i bisindario bálido te djadumingu mainta 06:00 o.l, 13 di òktober 2019.
Kompilá: djasabra 12 di òktober 2019, 05:00 o.l. (09:00 UTC).
Tempu: Generalmente hopi nublá ku temporalmente ku algun momentunan ku awaseru. Tambe tin chèns pa welek ku bos.
Temperatura máksimo lo alkansá 30 ºC, i temperatura mínimo di 27 ºC.
Solo ta sali 06:25 i ta baha 18:19 o.l.
Bientu: Direkshon ost sùitost i por lo general moderá; forsa 3 pa 4 (12 pa 30 km/ora, 7 pa 16 nudo). Prinsipalmente den áwaseru, de bes en kuando basta fuerte te posiblemente fuerte den ráfaga; forsa 5 te 6 (31 te 50 km/ora, 17 te 27 nudo).
Situashon general: Durante próksimo 24 ora kondishon atmosfériko lo keda favorabel pa formashon di nubia ku lo trese momentunan di áwaseru riba diferente parti di nos isla i bisindario posiblemente kompañá pa welek i bos. Mas aleu, no ta antisipá muchu kambio den e régimen di bientu aktual ku eksepshon na momentunan di un yobida esaki por supla lokalmente algu mas fuerte.
Kondishon di laman: Por lo general trankil ku altura di olanan entre 0.5 i 1.5 meter (2 te 5 pia).
Sistemanan signifikante di wer tropikal: Tormenta Subtropikal Melissa a forma ost di e kosta di Estádos Unídos i ta move poko poko den un direkshon ost. E sistema aki lo no forma un menasa pa nos isla.
Fenómeno spesial: Ningun.
Perspektiva te djaluna mainta: Parsialmente te hopi nublá ku chèns pa un áwaseru lokal
Meteorólogo: Abraham.


text:
Diabierna mainta a drenta informe di cu un cacho a morde un postbode na su pia, mesora a dirigi un patruya na e sitio. Na yegada di e patruya a bin compronde cu aki ta trata di un caso unda cu e postbode coriendo su scooter riba caminda y diripiente e cacho a bay riba caminda y morde e postbode na su pia. Ya caba na e adres aki Postkantoor a entrega un keho di cu e cacho ta ataka e postbodenan ora nan pasa y ademas un otro bisiña tambe a ser mordi door di e mesun cacho ey. Polis a una e doño di e cacho un boet. E postbode a ser hiba cu un otro personal di post pa ricibi un injeccion anti-tetano.
1 thought on “Polis a multa doño di cacho cu ta laga su cacho los y a morde un postbode na su pia”
-
Heh, heh, por fin un multa a cay pa cacho riba caminda! Tene bo cacho den cura!


text:
Sèks tur ora den kuater muraya por bira monótono. Tin hende no por sin un tiki aventura, i sèks den áreanan públiko ta un tremendo manera pa hinka un tiki sous den bo bida seksual.
Lamentablemente mester tene kuenta ku esaki ta un akto ilegal, pues si un dia polis garabo pia hanchu habri ta tuma banana bèrdè den Punda drumí riba un kama di pushi dilanti e logo di CURACAO, chèns ta grandi bo lo bo por pasa dos òf tres anochi den un sèl friu na Rio Canario. Aparte di esei, awendia tur hende tin telefòn i lamentablemente no tin un kódigo di kondukta internashonal ku ta bisa ku mester respetá kada ken su ‘libertat pa hunga den areanan públiko’ kual ta hasi ilegal pa saka potrèt òf filma. Pero esaki no mester stroba bo di hunga den airu liber.
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
E siman aki a anuncia proyecto nobo pa locual ta encera carchi di Rijbewijs Arubano.
Prome Minister Evelyn Wever-Croes a gradici colega Minister encarga cu Husticia Andin Bikker pa tur esfuerso y input den e proceso y a duna gradicimento tambe na Directora di Censo, Sharin Luydens, y e departamento completo pa e trabou haci.
“No tabata un trabou facil. El a tuma hopi tempo y empeño pero esnan envolvi tabata dedica na e meta na bienestar di eficiencia, mehoracion di servicio, baha gasto y un proceso /producto confiabel”, segun Premier Wever-Croes.
Desde 1 december 2020 e carchi di Rijbewijs Arubano nobo lo wordo traha door di Censo den mesun manera cu e proceso di Cedula ta tuma luga. Cu e proyecto aki kier percura cu e servicio na comunidad wordo agilisa (bira mas liher/eficiente) y cu e producto cu e cliente ta ricibi (e Rijbewijs) ta uno cu ta conta cu tur regla di siguridad necesario.
“Cu esaki ta spera cu ta mehora e calidad di bida di e ser humano, poniendo e ser humano central manera cu Gabinete Wever-Croes a bin ta haci. Cortando e tempo di espera, e ciudadano por tin mas tempo pa dedica na otro cos. Por ultimo, ta gradici Censo y Cuerpo Policial y felicita pueblo cu e bunita logro”, Premier Wever-Croes a expresa.


text:
Facilidadnan Deportivo ta habriendo mas y mas pa actividadnan mas grandi, y e Ministerio di Boluntario di Freewinds ta yuda pa facilidadnan Deportivo keda liber di Covid-19.
E casonan di Corona Virus ta sigi crece y e Minoisterio di Boluntario di Freewindsta sigi desinfecta lugarnan caminda grupo grandi de hende ta aglomera.
Sea e ta na scolnan, misa ,edificionan di oficina of otro caminda, e meta ta pa logra baha e casonan actico di Covid-19.
Ora cu lugarnan Deportivo a cuminsa habri tawata tempo pa e gyms y stadionan haya nan atencion.
Esaki ta wordo hasi cu D7, e producto mas fuerte pa desinfecta riba mercado awendia, y dor di provee videos di Stay Well riba proceduranan di prevencion y tambe checklist di protocols, limpiesa diario y desinfeccion.
Gerald Franca, president di Aruba Sport Uni ta revisa e Stay Well videos y e checklist di limpiesa diario y desinfeccion. E tawata hopi content cu e Ministerio di Boluntario na su facilidad y a asisti nan pa haya afspraak pa desinfecta otro gymnasio y stadion.Despues di e desinfeccion sr. Franca a bias:” Danki, Awor mi ta sintimi mucho mas comfortable.!”
Sheila Croes,Manager di Facilidadnan pa ASU, tawata hopi impresiona cu e Stay Well Videos cxomentando cu e lo hasi bon uso di nan. E lo mustra nan na e personal di limpiesa y otro hende tambe.
Unda cu e Ministerio di Boluntario topa hende y mustra cu nan di e Stay Well videos nan ta di acuerdo cu nos cu tin maneranan corecto pa logra hasi cosnan cu ta duna bon resultado. E materialnan aki ta mustra e caminda corecto pa preveni di plama Covid-19
E port Captain di Freewinds, sr. Ken Weber a bisa lo siguiente:” Esaki ta algo cu nos tur mester participa den dje.. E rwesponsabilidad pa para e pandemia ta dentro di nos tur.Hasi esaki dor di sigi e protocol y proceduranan exactamente.”
Pa haya sa con pa preveni malesa dor di usa tecnicanan apropia di limpiesa y desinfeccion na cas of na trabou bishita How to Stay Well Prevention and Resource Center online na www.scientology.org/staywell. Aki por mira tur e videos di Stay Well y e pamfletanan y por download copia di esakinan gratuitamente.. Tur e materialnan aki ta obtenibel na ingles, spanjo y hulandes y na 18 idioma mas.
Pa haya sa mas di Freewinds , waak, Inside Scientology: The Freewindsna The Scientology Network. (www.scientology.tv/series/inside/inside-scientology/freewinds.html)
Pa haya sa con por haya copia di e checklist di Limpiesa Diario u Deinfeccion:
CONTACT:
Freewinds Port Captainna ken.weber@freewinds.org
Ministerio di Boluntario di Freewinds ta sigi yuda nos comunidad pa keda liber di Covid-19.
Facilidadnan Deportivo ta habriendo mas y mas pa actividadnan mas grandi, y e Ministerio di Boluntario di Freewinds ta yuda pa facilidadnan Deportivo keda liber di Covid-19.


text:
Madiki: Diaranson den careda di 11.45 pm ta drenta un informe di un caso di hincamento na e adres Madiki #5. Cu hopi urgencia polis ta wordo manda na e adres.
Na yegada e polisnan ta topa cu un caso hopi tristo y lamentabel.
E victima tabata un persona grandi di edad (77 aña). E sospechoso tabata un hoben di 16 aña. Mesora a pidi pa presencia di ambulance cu hopi urgencia.
E victima tabata tin varios hinca na su curpa, den pecho y den garganta, y ta fayece na e sitio mes.
Na e sitio polis a detene e hoben sospechoso y mesora e la wordo transporta pa Warda di polis na playa.
Na e sitio a bolbe pidi pa presencia di un ambulance mas. Esaki tabata pa e mama di e sospechoso kende a bay den un shock total y tabata grita so.
E victima un Alex Tromp (77) a wordo hinca pa su propio nieto di 16 aña.
Un caso hopi tristo y lamentabel.
Autoridad concerni tur a presenta na e sitio. Slachtofferhulp tbe a wordo pidi pa atende cu e famia.
Den careda di 1 ‘or di marduga Dr. Texier a presenta na e sitio pa constata morto di e victima.


text:
International
Home International
Tito Rojas(65) veterano Salsero a fayece awe marduga december 26
San Juan - Puerto Rico Awe diasabra den oranan di mainta a drenta e informe cu e veterano di Salso Tito Rojas(65) a fallece. Asina su...
Curasoleño (35) deteni pa traficacion di droga y sospechoso di un likidacion
Un Curasoleño cu e siman aki a keda deteni na Colombia pa traficacion di droga, ta un sospechoso tambe di un caso di likidacion...
Wela y welo a mata nan nieto(2), paso e tawata yora hopi
Siberia - Un welo y un wela a wordo deteni despues cu nan a mata nan nieto yama Dima(2) cu tawata yora dimas. Na cuminsamento...
Tormenta di sneeuw ta cubri New York den pleno campaña di vacunacion
Un tormenta di sneeuw a afecta e costa este di Estados Unidos durante e marduga di diahuebs, memei di e campaña di vacunacion cu...
Mucha muher(10) cu a wordo abusa ta haya baby
PRADO – Un mucha muher di 10 aña a haya yiu na Colombia. Segun informe, e ta wordo abusa pa añas caba. Polis na...
Esun cu paga mas, mag di explota ex casino di Trump na Atlantic City
ATLANTIC CITY – E ciudad di apuesta, Atlantic City ta bezig ta ehecuta e derecho pa primi e boton cu lo ocasiona e explosion...
Google a experiencia un caida mundial cu a afecta su servicionan di YouTube, Drive...
Diferente aplicacionnan di e gigante tecnologico a raporta un caida total desde marduga di dialuna cu a pasa. YouTube, Gmail y otro servicionan di Google...
Alemania ta implementa lockdown mas pisa
BERLIN (AP) — Alemania a raporta un nivel record di morto pa motibo di coronavirus y a dicidi pa implementa un lockdown mas pisa...
Polis Italiano ta descubri red di porno di mucha: 432 sospechoso
ROMA – Polis Italiano a identifica mas di 400 persona cu a comparti imagennan di abuso sexual di mucha. Esaki a tuma lugar despues...
“Y nos ta bira e pagina”: Colegio Electoral di Estados Unidos ta confirma...
Dialuna pasa e Colegio Electoral a ratifica e victoria di Joe Biden pa cu eleccion na Estados Unidos. E proceso formal aki a cana un...


text:
M’a bai pasa den e videonan riba e Youtube Channel di TeleCuracao, nos kadena nashonal. Pa mi mala suerte, mi a haña unu di Inzjomar Scoop.
E gai aki tin un par di kos ta kansa mi.
1. Su video su titulo no ta klòp. Mi ta refiriendo na e palabra Vangreel. E palabra aki mi ta kere nan kera skibi’e na Papiamentu. E kos ta ku vangrail no ta wòrdu skibi asin’ei na Papiamentu, bo por diskuti i bisa mi ku ta na Hulandes e ta.
Pero na Hulandes ta vangrail, dus please TeleCuracao, skibi nadrechi.
2. E gai aki su nòmber.. Inzjomar.. Straño skibi, pero bon, ta e mayornan su voorkeur, pero konchalé Inzjomar? Chiw
3. Ki e aksento estupido ku e gai aki ta papia kune ta anto? Ta Anthony Godett a na bo lès di Papiamentu? Serio, e gai ki ta papia mane mucha slow. Anto e kos ei ta kansa mi. Papia vlot keda rustig gewoon, enbes di purba zona importante dor di traha e aksento mane mucha ku a sali skol di hende slow. Mi tin e gevoel ku Inzjomar Scoop i Jason Lau A Kien a bai mes skol.
Mi ta kere ta pesei den sierto video e gai aki ta kamarografo. Pa mi parti e por keda tras di kamara te dia e siña papia nadrechi.


text:
Prome Minister Evelyn Wever-Croes: Durante siman di celebracion di Dia di Betico: COLEGIO CRISTO REY NA BRASIL TAMBE A RICIBI BISHITA DI PROME MINISTER
Prome Minister Evelyn Wever-Croes:
Durante siman di celebracion di Dia di Betico:
COLEGIO CRISTO REY NA BRASIL TAMBE A RICIBI BISHITA DI PROME MINISTER
Mas cerca nos ta di Dia di Betico, mas emocion tin den henter pueblo di Aruba. Aruba ta cla pa celebra e fecha natal di un gran lider y luchador di nos Status Aparte, Gilberto François ‘Betico Croes’. Nos ta den momentonan of dianan na unda cu nos pueblo ta papia y conta di e gran Arubiano aki. Y na scolnan, esaki no ta diferente. Maestronan ta dedica oranan di dia pa siña nos muchanan e storia di Betico Croes.
Prome Minister Evelyn Wever-Croes, desde comienso di siman a cuminsa cu un recorido na diferente scol basico na Aruba pa asina no solamente conta e muchanan e historia di Betico Croes sino tambe pa biba e entusiasmo y e interes cu cada mucha tin pa sa mas di nos Libertador. Colegio Cristo Rey na Brasil a ricibi bishita di Prome Minister diaranson mainta.
E tema di e aña aki ta ‘Danki na Dje’. Danki na Betico, despues di lucha duro, entrante 1 di januari 1986, Aruba a logra Status Aparte. Betico a hiba un lucha sagrado pa nos libertad. Danki Betico, danki pa tur e sacrificionan cu bo a haci pa logra realisa e soño di nos pueblo, nos Status Aparte. E lucha no tawata facil. Betico a encontra hopi contratiempo den su cambinda pa logra esaki. E tension di e pueblo tawata grandi. Betico no a lucha pa su mes. El a lucha pa su pueblo. E mes no a wak e fruta di su lucha. 3 ora prome cu Status Aparte, Betico a haya un accidente y a bay den coma y 11 luna despues el a fayece sin mira Status Aparte.
E mensahe principal cu Prome Minister a laga cerca e muchanan klas 5 y 6 di Colegio Cristo Rey tawata pa no ‘give up’. Ora cu cuminsa cu algo, sigui purba te ora cu logra. Sigui studia y pone nan meta nan dilanti y keda firme pa logr’e.
Prome Minister a gradici e Cabesante di scol y docentenan di klas 5 y 6 pa e tempo cu nan a pone pa siña e muchanan tocante di Betico. E atencion y e interes cu nan tawata tin ta grandi. Esaki ta duna nos siguridad cu e historia berdadero di Betico Croes y nos Status aparte ta keda graba den tur generacion nos dilanti.
Na final Prome Minister a invita tur mucha pa asisti na e Manifestacion Cultural diabierna awo, 24 di januari di 7:00 pa 10:30 PM na Plaza Libertador G.F. Betico Croes.


text:
Pa inkluso garantisá pago di sesantia di èks trahadonan di Refineria Isla
TA PONE BESLAG RIBA PROPIEDAT I KUENTA DI REFINERIA ISLA PA GARANTISA PAGO NA INSTANSANAN KU NAN DEBE LOKAL
Willemstad 15 di Sèptèmber 2020- Refineria di Korsou (RdK) i Curaçao Refinery Utilities (CRU) djamars 15 di Sèptèmber a pone beslag riba propiedat i un kuenta bankario di Refineria Isla (Isla B.V.) pa asina garantisá pago na debedónan lokal, inkluso èks-trahadónan ku ainda mester risibi parti di nan areglo di redundansia (sesantia). Ta trata di un beslag pone pa un monante di Nafl 48 mion pa gastunan ku Isla B.V. no ta pagando pa almasenahe di produktonan den tanki for di 15 di yanuari último, fecha riba kwa Refineria Isla a pasa e instalashonnan na Emmastad i Bullenbaai over pa RdK. Na e momenttu aki tin Nafl 15 mion na chèk emiti pa Isla B.V. na RdK ku no por a wórdu kolekta dor di RdK.
Ta bon suprayá ku RdK i CRU a eligí pa no pone beslag riba e kuenta di Isla B.V. na Girobank, kaminda supuestamente tin sufisiente sèn reservá pa e pagonan na e èks-trahadónan. Asina henter e montante riba e kuenta ei por wordu huza pa paga e èks-trahadónan. Si Isla B.V. lo bisa ku a pone beslag riba a sèn ei tambe, esei no ta bèrdat anto ta bon pa esei keda aklará di antemano.
Na luna di Ougustus a tuma nota ku Isla B.V. a kuminsá bende e produktonan ku e tin den tankinan, maneha dor di CRU, na un preis abou. E praktika aki no ta benefisia kreditornan lokal. Unabes e beslag keda ehekutá, e fondonan lo bin liber pa kubri debenan ku Isla B.V. tin na instansha i personanan lokal.
No a sobra RDK i CRU ningun otro opshon di pone beslag riba Isla B.V. mirando montante di debe haltu ku tin na RdK i CRU, mientras ku Isla B.V. no tin entrada. Si riba esaki tambe Isla B.V. bende su produktonan na un preis abou, kreditornan lokal ta kore risiko grandi di no risibi nan pago. RDK i CRU mester kobra e sèn ku Isla B.V. debe nan, pa asina CRU por sigi paga e salarionan di su empleadonan, den futuro. Den e sentido ei e interes di RDK, CRU i e empleadonan ta mesun kos. P’esei a pone beslag riba propiedat i sèn riba un kuenta bankorio di Isla B.V. na Kòrsou.
Manera ta konosi CRU for di 15 di yanuari ta manehá i operá e fasilidatnan petrolero. E trabounan aki ta inkluí mantenshon, reparashon i almasenahe komersial. CRU su úniko entrada ta di almasenahe komersial i un kontribushon for di tarifa pa utilidat lokal. Na momentu di e traspaso ainda tabatin produkto petrolero den e tankinan i Isla B.V. a bai di akuerdo pa yega na un akuerdo di almasenahe. Di e forma aki evita ku loke tin den tankinan ta bira propiedat di RdK. No opstante insistensha di RdK pa haña un bista kompletu di kiko tin almasená den e tankinan, nada a sosode te 30 di yuni último. CRU di su banda a kobra Isla B.V. un preis rasonabel di 50 sèn merikano pa bari almasena for di 15 di yanuari último. Isla B.V. ta para riba ku nan ke paga for di 1 di Aprel i un preis di almasenahe di 40 sèn merikano pa bari.
-END-


text:
KRALENDIJK – Banda di buelo oropeo for di djamars Boneiru ta tene buelo for di Estádos Unídos , Canada, Colombia i Repúblika Dominicano afó. Hóreka lokal mésora ta sinti e efektonan di e medidanan aki kontra e viro corona.
“Na e momento aki nos tin 20 porshento di nos okupashon normal, David Rietveld, manager di Delfins Beach Resort ta bisa. “Nos mester trata di baha nos gastunan mas tantu posibel. P’esei nos ta fòrsá di tuma desishon difísil.”
E hotèl mester a kita 12 trahadó for di trabou kaba. Nos no ta ekskluí ku lo kai mas retiro”, Rietveld ta bisa. Na Boneiru ta biba un 20 mil persona ku pa un gran parti ta dependé di turismo.
‘Sla inimaginabel pa ekonomia’
Ofisina di turismo di Boneiru ta haña e medidanan di gobièrnu insular ‘komprendibel’, pero tambe ‘un sla inimaginabel’ pa un ekonomia ku ta lora espesialmente riba turismo. “Niun hende no tabata prepará p’esaki”, Delno Tromp di ofisina di turismo ta reakshoná.
Ku nos stakeholdernan nos a traha un plan di enfoke pa ora e kos aki pasa. E ora ei nos lo market agresivamente pa haña mas tantu turista pa bini Boneiru bèk.”
Propio medida na restorant
Ounke ku na Boneiru no tin un medida di hóreka i e kafénan i restorantnan ku na ora di publikashon di e artíkulo aki ta keda habrí ainda, empresarionan di hóreka ta hopi okupá ku esaki si. Kada un ta hasi esaki na su manera.
Algun kompania di hóreka mes ta tuma medida riguroso di sera nan porta pa ta seif. Asina restorant El Mundo na Kralendijk espesialmente ta entregá kuminda na kas.
Miéntras ku pa otronan e kos ta keda ‘business as usual’, manera na restorant Julian’s Café. “Nos ta dediká atenshon spesial si na higiena Tantu pa kolaboradó komo pa wespet. Pero nos ta keda habrí normal te ora gobièrnu bisa ku nos mester sera”, e manager ta konta.
No tin kontaminashon ainda
Na Boneiru aktualmente no tin kontaminashon ku e viro corona ainda, pero gobièrnu insular ta spera ku e medidanan nobo pa tráfiko aéreo lo logra tene hende for di e áreanan di riesgo i asina tambe e viro di corona for di e isla.